text:
Danny Mutabazi umuhanzi nyarwanda uririmba indirimbo zihimbaza Imana , ni umusore udakunze kuvugwa cyane mu nkuru z’urukundo avuga ko mu minsi iri imbere azagenda adutangariza ibijyanye n’umukunzi we.
Mu kiganiro yagiranye n’ikinyamakuru isezerano .com yatangaje ko uyu mwaka wa 2019 ari gushima Imana cyane, ko icyambere yari afite icyifuzo cyo gukora igitaramo ,akaba ashima Imana ko yamushyigikiye , haba muburyo bw’amafaranga no kurarika abantu .
Abajijwe uko abona Danny Mutabazi wa 2018 na Danny wo Mu mwaka 2019 ,yagize ati:”baratandukanye cyane uko ukwezi kuza ,uko umwaka uza genda mbona imirimo y’Imana igenda isimburana , kuko mu 2018 nta Album ni mwe na giraga mu 2019 mbankoze Album y’amajwi na amashusho ,urumva ko ari iterambere naringize .
Mu mwaka wa 2019 nibwo nasohoye indirimbo nyinshi cyane ,navuga ko mu 2018 na 2019 biratandukanye ariko byose bitandukanira mu mirimo y’Imana yagiye ingaragaraho cyane .
Danny akaba yakomeje atangaza ko umusaruro yakuye muri Album ye ko mubifatika by’amafranga atabonyemo amafranga kuko ntabwo yishyuje ,kuko igikorwa cyari Ubuntu.
Yagize ati :” numvaga ari igitambo cy’shimwe nshaka gutamba kugirango Imana ibone ishimwe mfite kugirango nawa muntu uri mu ntara wumva Danny bimworohere kuza bitamugoye mu buryo bw’ubushobozi.
Danny akaba yakomeje atangaza ko mu mwaka wa 2020 abakunzi be bakwiye kwitega ibintu byinshi cyane cyane indirimbo nyinshi zizaba surprise kuko zimwe nange zizaba surprise kurinjye .
Mu minsi mike Danny akaba agiye gusohora indirimbo nshyashya yitwa [amarira y’ibishimo ],kuko amashusho yayo yararangiye .
Abajijwe uko ahagaze mu rukundo muri iyi minsi niba mu mwaka utaha hari ikintu yakwereka abakunzi be , yagize ati :”mu mwaka utaha nta kintu natangaza ariko arahari ,tuzagenda tubabwira nitugera igihe cyo kubivuga .
Danny akaba yakomeje yemeza ko kuba yaramukunze ariko yazanywe n’Imana,hanyuma agahuza n’umutima we ,ko uko umutima wa Danny umeze byarahuye , kuko ngo hari byinshi afite yumvaga akwiye kugenderaho . Abajijwe igihe yafashe asengera uwo mukobwa yagize ati :”ntabwo nabifatiye igihe cyihariye ,ahubwo n’isengesho rya buri munsi ,ubundi umusore wese abakwiye kuvuga ngo Mana uzampe urugo rwiza ,uzampe umufasha mwiza , igihe cyose bihora ari ibyifuzo.
Umuhanzi Danny Mutabazi ni umuririmbyi usengera muri ADEPR Kumukenke muri Paruwasi ya Gasave . uretse iyi ndirimbo ye nshya yitegura gushyira hanze yitwa “Amarira y’ibyishimo “afite nizindi zitandukanye zikunzwe cyane muri iyi minsi nka Karuvari , binkoze ku umutima , ntiyasinziriye n’izindi …
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


c: text/html

text:
Ku myaka ye 23, Renan Imana yamukijije agahinda gakabije (depression) ubwo yabaga mu buzima bwo kwigunga, muri we yumvaga ari mu rungabangabo atazi icyo ashaka n’icyo abura ariko ku bw’umugambi mwiza wa Yesu yaramwiyeretse agahinda ke gahinduka iyishimo.
Renan aragira ati: “nakuriye mu muryango w’abakristo, ariko njyewe nizeraga imana nkwita ko ar inshyashya. Nashakaga kubaho mu buzima bunshimihije bityo nakoraga ibishoboka byose ngo nishakemo umunezero.
Nari mfite inzu yanjye mu mujyi.kugirango nirinde kuba mu rugo, nageragezaga kwirinda kuganira n’abantu no gusabana nabo. Nari mfite umuhungu w’incuti yanjye, ariko mu rwego rwo kugirango mbeho nigenga, nirinze gushakana nawe. Mu buryo bwose nagerageje kwishakamo umunezero, sinawubonye ahubwo byanteye agahinda gakabije (depression)
Mu by’ukuri sinigeze nishimira ubwo bwigenge (independence) ndetse no guha abandi akato. Muri icyo gihe nashatse akazi keza ndakabona yewe nahembwaga umushahara utubutse ariko intego yo kugera ku munezero ndayihusha ahubwo nkabona ngenda ndushaho kubaho nabi kurusha uko nari meze mbere.
Hanyuma naje kubona binyobeye ntakambira uwiteka nshiye bugufi maze nawe aranyumva ndetse aransubiza.
Mu minsi micye Imana yanyeretse impamvu ishaka ko ngumana na wa muhungu wahoze ari incuti yanjye, kuruta ko nashakira ibyishimo aho bitari. Si ibyo gusa ahubwo uwiteka yambwiye ko ngomba kureka akazi nakoraga kandi nakundaga nuko integeka gufata akandi kazi, mu by’ukuri ntibyari binyoroheye kureka akazi k’inzozi zanjye, ariko nemeye kumvira Imana.
Buhoro buhoro, Imana yatangiye gukorana natwe twembi (njyewe n’umusore dukundana), itwereka uko ishaka ko tubaho. Ikindi cy’ingenzi Imana yaduhishuriye ubuzima bw’ahazaza idutegurira.
Mu gihe cy’amezi atanu, Imana yatubwiye ko tugomba kujya mu gikorwa cy’ubukorerabushake mu bijyanye no gufasha abana. ibyo twarabyubahirijekandi muri icyo gikorwa uwiteka yaradusuye itwigisha uburyo dukwiye gutangira kwitegura ubukwe bwacu, kandi itubwira ko buzaba mu myaka ibiri iri imbere uhereye aho twatangiriye urugendo rwo kubana n’Imana kandi nahabonye umunezero udasanzwe.
Muri iyo minsi namaze imyaka ibiri nta mushahara kuko twakoraga ibikorwa byo gufasha abana, ubuzima bwatangiye kudukomerera. ariko Imana yatubaye hafi ikajya iduha ibyo dukeneye. Kwiga gukurikira Imana n’ubwo abandi Bantu batabyumvaga ahubwo babonaga ibyo dukora bibatera urujijo. Ariko ntibyaducaga intege habe na mba ahubwo natekerezaga ko igihe cyose nahereye nshakira amahoro aho atari, byari ubujiji.
Kugeza ubu turimo gutegura ubukwe, kuva twatangira kubana n’Imana no gukorana nayo, Imana yaduhaye amahoro kandi yaduhishuriye ubuzima bwacu bw’ahazaza kandi ku bwo kwigomwa iby’isi tukayikurikira byatumye tugirana umubano ukomeye cyane”
Mu gusoza ubuhamya bwe, Renan aributsa abantu ko amahoro nyakuri ava kuri Yesu niyo mpamvu ibyo abantu bibwira byose ari ubusa ahubwo gushyira Imana ku mwanya wa mbere ndetse no kuyumvira bitanga amahoro atemba nk’uruzi.
Source: wwwtruthsaves.org
Vestine agakiza.org

robotstxt: allowed

filter: keep


text:
Impyiko ni rumwe mu rugingo rw’ibanze ku mubiri w’umuntu, zifite umumaro wo gusukura amaraso ziyavanamo uburozi ndetse zibasha no kuringaniza ingano ya buri kintu gikoze amaraso(nk’imyunyu ngugu,isukari,ibinure ndetse na poroteyine biboneka mu maraso).
5. Indwara ya Néphrite et néphrose: Birangwa no kuribwa n’impyiko bizanwe no kugabanuka kw’abasirikare b’umubiri. Ubibwirwa no kwihagarika inkari nkeya zigiye gusa n’amaraso, kubyimbagana mu maso.
Ishobora gutuma amaraso agenda cyane, bikarangwa n’ibi bikurikira:
• Kuribwa n’umutwe wo mu gatwe k’inyuma mu gitondo
• Guhorana ikizungera
• Injereri zo mu matwi, amatwi agasa n’azibye
• Ibinya kenshi mu mubiri
• Kumva umubiri wiremereye, ubundi ukumva ibisa n’ibijagāta nk’intozi mu mubiri
• Gukenera kwihagarika buri kanya mu gihe cya nijoro
• Gukunda kuva imyuna
• Umunaniro
• Kuremara kw’intoki zigasa n’izipfuye
• Kutareba neza, ukareba ibikezikezi
• Kunanirwa umurimo
• Kuzimiza ibitekerezo
• Kwibagirwa ibintu hafi ya byose
Umuti uvura izi ndwara zombi:
Itunda rya pomme : Ushobora kurya itunda cyangwa ukanywa umutobe wayo.
Umutobe w’umuzabibu (jus de raisin) : Uwo mutobe utunganya amaraso
Inzuzi z’ibihaza : Ibuza uburyane bw’impyiko
Imisatsi y’ibigori : Na yo imara uburibwe bwo mu mpyiko.
6. Indwara ya Pyélo-néphrite : Iyi ndwara ya karindwi y’impyiko iterwa n’imyanda ifata mu kiziba cy’inda ikagera no mu mihore y’impyiko, iba igizwe n’uruhurirane rw’imyanda ruvuye mu ngingo z’impagarike. Ikunda kugaragazwa no guhorana n’indwara y’umuriro no kuribwa mu mpyiko, cyane cyane mu kiziba cy’inda. Umuti uvura iyo ndwara witwa capucine (kapusine). Ni icyatsi gifite imbaraga yo kwica imyanda, kandi gifite n’ubushobozi bwo gutunganya inzira z’impyiko.
Ikoreshwa itya :
• Kurya ibiyiko bitanu by’izo mboga zayo ari mbisi
• Gutogosa indabyo zayo, ukanywa amatasi ane ku munsi
• Amababi n’imbuto za kapusine
7. Indwara ya Infection urinaire : Iyi ndwara igizwe n’ubwandure bufata mu nzira zishinzwe kwihagarika. Iyo myanda ishobora gutuma hasohoka amashyira.
Bimwe mubyo wafata bikakubera umuti
1. Tungulusumu : Ishobora kwirukana imyanda yibumbiye hamwe yo mu mara, no kuboneza inzira zo kwihagarika. Ivura n’indwara y’impyiko yitwa cystite, hamwe na pyélo-néphrite.
Tungulusumu ishobora kuribwa itya :
• Gucagagura uduheke 4 ukavanga mu byo kurya. Urwo rugero ni urw’umuntu mukuru kuva ku myaka 10, n’uduheke 2 ku mwana.
• Gutogotesha akarayi 1 kose muri litiro y’amazi ukanywa ibirahuri 3 bito ku munsi, gatatu mu cyumweru.
2. Urwiri : Iki cyatsi kimara uburyane bwose, bushingiye ku mugongo, mu kiziba cy’inda no mu myanya ndangagitsina. Si ibyo gusa, gikiza no kubyimba ingingo, kuribwa imitsi n’uburyane bufata uduce tumwe na tumwe. Urwiri ruvura indwara zandura zitera umuriro nka grippe, ibicurane, iseru, kubyimba mu muhogo (amashamba, kubyimba mu maraka, ushobora kunanirwa kumira, kubyimba mu ijosi).
Uko umuti w’urwiri utegurwa :
Gutogotesha imizi y’urwiri muri litiro y’amazi (icupa n’igice), waba urembye ukanywa ikirahuri.
1. Mu gitondo, ikindi saa sita, ikindi nimugoroba, ikindi ugiye kuryama, ukabikora gatatu mu cyumweru.
2. Urugero rw’umwana muto ni uko anywa igice cy’ikirahuri (1/2).
8. Indwara Cystite : Iyi ndwara irangwa no kuribwa mu kiziba cy’inda, aharinganiye n’uruhago. Na yo iterwa n’udukoko tw’indwara duturutse inyuma y’umubiri. Ni indwara y’abagore cyane, ni nabo ikunda kubabaza cyane. Mwibuke ko uruhago (vessie) ari agafuka gato kabika amazi avuye mu mpyiko zombi. Gashobora kwihanganira amazi angana n’irobo ry’ikilo.
Imiti y’iyi ndwara ya sisitite :
Gutogosa umusatsi w’ibigori
Inzuzi z’ibihaza
Ibyo kunywa bikwiriye umuntu urwaye iyi ndwara. Ibyo kurya byiza kandi bitetse neza, kurya ibyitwa :
• ipapayi
• igitunguru cya puwaro
Dore ibiribwa bikenewe ku Bantu bafite impyiko zikora nabi :
a) Umutonore urakenewe ku Bantu barwaye impyiko zitewe n’isukari nyinshi mu maraso
b) Persile irakenewe ku Bantu bakurikira :
• Babyimba ingingo z’umubiri zimwe na zimwe
• Umutima utera nabi
• Kutihagarika uko bikwiriye
• Impyiko zikora nabi
• Kutaryoherwa, n’amaraso make
• Ukirutse indwara cyangwa uhorana umunaniro
• Imihango y’abakobwa mike itagira gahunda kandi iryana.
Si byiza ko umugore utwite ayikoresha kenshi, agomba kuyikoresha rimwe na rimwe.
c) Seleri irakenewe ku bantu bakurikira :
• Batihagarika neza
• Bafite imyanda mu mihore bakishimagura
• Babyimbye mu ngingo
• Baribwa n’imitsi
• Irakenewe ku barwaye umuriro
• Iyo ivanze na karoti n’inyanya n’indimu ihinduka ikiribwa cyiza cyo kuruhura ubwonko kigatera gucya mu maso.
Ushobora gusekura ugashyiramo amazi ya litiro 1 ugakamuriramo indimu zikarishye. Ukanywa igice cy’ikirahuri mu gitondo na saa sita.
Mu biremwa byoroheje Uwiteka yashyizemo imbaraga yo kurwanya indwara. Dushobora kubikoresha neza kandi twishingikirije ku Mana, tudahakanye kwizera kwacu, tukunguka amahirwe Imana yatwihereye ibinyujijemo, tukaba dukoranye na yo.
Imana ishobora gukoresha amazi, umucyo w’izuba, ibyatsi yamejeje, maze igakiza indwara muri ubwo buryo, zagiye ziterwa no kwirengagiza amategeko y’ubuzima, cyangwa izazanywe n’impanuka. Dusabye Imana guha imigisha iyo miti ntitwaba tubuze kwizera. Ukwizera nyakuri kuzadutera gushima Imana yo yatwigishije uko twakoresha iyi migisha ikomeye ngo itugarurire imbaraga zo gutekereza n’iz’impagarike. »
[email protected]


text:
Aborozi bo mu mirenge itandukanye y’Akarere ka Gakenke bakomeje kwinubira ibura ry’isoko ry’amata bitewe n’amakusanyirizo amwe n’amwe atagikora.Nubwo ubuyobozi bw’aka Karere buvuga ko amakusanyirizo yahagaze kubera ibibazo bya Coronavirus, Ikibazo nyamukuru ni ihagarikwa ry’amasezerano Rwiyemezamirimo waguraga ayo mata akayagemurira uruganda rw’Inyange, none ubu amata akaba yarabuze kigura .
Mu murenge wa Muhondo muri aka Karere ka Gakenke abaturage bavuga ko ikusanyirizo ryabo “Zirakamwa Muhondo” ryahagaritse imirimo yaryo ku itariki ya 29 Werurwe 2020 bitewe nuko Rwiyemezamirimo wazaga kugura ayo mata yaramaze guhagarika imirimo ye.
Ubwo VALUE NEWS yageraga muri uyu murenge wa Muhondo, bamwe mu borozi bayigaragarije ko bahangayikishijwe no kubura aho bagurishiriza umukamo w’inka zabo.
Gatete Fulgence umwe mu borozi bo muri uyu murenge wa Muhondo utuye mu Kagari ka Mubuga agira ati “ Inka zanjye zikamwa litiro 24 ku munsi kandi kujyana amata ku ikusanyirizo ntibigishoboka kuko badufungiye. Ubu tuvugana, inka zanjye ebyiri zirwaye ifumbi kubera kutazikama ku rugero rukwiye. Turifuza ko Leta yadushakira isoko cyangwa Rwiyemezamirimo akongera agakora.”
Uretse n’uburwayi bw’ifumbi bwibasiye zimwe mu nka ze, Gatete Fulgence akomeza avuga ko afite n’ikindi gihombo kuko ngo iyo bayakamye babura aho bayagemura,akabapfira ubusa kandi hari ibyo batanze kuri za nka ngo zitange umukamo utubutse.
Undi mworozi witwa Mpagazehe Florien,yabwiye VALUE NEWS ati “Nka njye, dore mfite inka mu rugo, zikamwa litiro 30 ku munsi kuko mu gitondo, nkama litiro makumyabiri na litiro icumi ku mugoroba. Nyuma yuko tuyanyoyeho, tugaha n’abaturanyi, ayo dusaguye twakagombye gusagurira amasoko,ariko ubu twabuze aho tuyagemura. Turashaka ko mwatubariza ubuyobozi icyo twakora nti dukorere mu gihombo kuko hari n’ibyo tugura byo kuzigaburira. Ikindi kandi, nkanjye mpemba abashumba 2 buri kwezi nkanabagaburira. Nimutuvugire kuko turahomba.”
Zaninka Laetitia,umukozi ushinzwe umutungo w’ikaragiro rya Muhondo avuga ko ikaragiro riheruka gukora kuwa 19 Werurwe 2020 kuko ngo ababaguriraga bababwiye ko batazongera kuza gufata amata none ngo ibibazo byababanye uruhuri .
Agira ati “ Imbogamizi ya mbere ni ku borozi kuko twafataga litiro 2000 ku munsi z’aborozi ku mafaranga 200 kuri Litiro imwe, twe tukayitanga ku mafaranga 240. Ni ukuvuga ngo twungukaga amafaranga 40 kuri Litiro, twakuba na Litiro 2000 twakiriye y’aborozi, tugasanga buri munsi twarinjizaga ibihumbi mirongo ine (40.000 frw). Urabona ko twese twahombye , tukaba turi abo gukorerwa ubuvugizi.”
Iki kibazo cyo kutagira isoko ry’amata kinavugwa no mu tundi duce dutandukanye tw’ aka karere, Abaturage bakaba batishimiye na gato igihombo barimo .
Umuyobozi w’akarere ka Gakenke Nzamwita Déogratias nawe abona ko aborozi bafite ikibazo gikomeye cy’ umukamo w’inka zabo uri gupfa ubusa kubera kubura isoko, ati “ Ni ikibazo koko ariko si Muhondo honyine kuko dufite andi makaragiro yakoraga neza none akaba atagikora neza kubera impamvu zitandukanye zirimo n’umuhanda wa Gicuba- Janja umeze nabi ukaba ubangamiye ikaragiro rya Gatonde ndetse n’ikibazo cy’icyorezo cya Covid-19 kibangamiye isi n’u Rwanda rurimo.
Gusa, icyo tugiye gukora nk’ubuyobozi bw’Akarere ka Gakenke, nuko tugiye kuganira n’uruganda rw’Inyange, tukareba niba uwo Rwiyemezamirimo wagemuriraga uru ruganda, yahabwa andi masezerano agakomeza kugura amata y’abaturage byananirana tukabashakira ahandi.”
Muri aka Karere ka Gakenke habarurwa amakusanyirizo y’amat (MCC) ane ariyo Muhondo, Gakenke, Ruli na Gatonde ariko yose akaba atagikora.
SETORA Janvier.


text:
Jason Biddle yasohoye indirimbo nshya nyuma yo gukizwa akava mu biyobyabwenge
Yanditswe na: Ubwanditsi2020-10-12 08:37:08
Umuhanzi w’indirimbo zo kuramya no guhimbaza Imana, Jason Biddle wamenyekanye mu ndirimbo ye ya mbere yise "Come On In" bisobanuye "Ngwino ujyemo" yavuze ko Imana ari yo yonyine yashoboraga kumufasha kureka kunywa no gutekereza ibiyobyabwenge byari byaramugize imbata.
Urugendo rw’ubuzima bwa Biddle ni urugamba rwo kurwanya ibiyobyabwenge kandi, nyuma yo kwenda gupfa kubera gufata ibiyobyabwenge birenze urugero,yaje kubona agakiza aracungurwa, kugeza ubu Biddle avuga urugendo rwe rwo guhinduka binyuze mu muziki we.
Uwahoze ari umukinnyi wa baseball, Biddle wagerageje amahirwe muri Cincinnati Reds yaje guhinduka imbata y’inzoga n’ibindi biyobyabwenge. Ku bwe, yumvaga ko kugira ngo abitsinde bisaba kubifashwamo n’Imana, n’ubwo ingaruka zabyo zidahita zishira.
Aganira n’ikinyamakuru The Christian Post, Biddle yaragize ati: "Igihe nasengaga, nasabye kugerwaho n’ingaruka. Nari nzi ko aricyo kintu cyonyine cyatuma mpagarika kunywa ibiyobyabwenge."
Imana irasubiza. Ubwo Biddle yari hafi gupfa azize kunywa inzoga nyinshi muri 2017 igihe yari yari kumwe nabana be. Jason Biddle yiyeguriye Kristo, ni umuhanzi w’ikitegererezo
Uyu mugabo yakiriye ubujyanama mu kigo cyita ku bakristo kandi akiri aho ngaho, amenya ko ibiyobyabwenge byari "ikimenyetso" cy’ikibazo kinini mu buzima bwe.
Igihe cyarageze ubwo yiyeguriraga Kristo, nibwo gukira byatangiye haba muri we no mu muryango we. Biddle, wakuriye mu myizerere ya gikristo, ubu arimo gukora umuziki kandi kuva icyo gihe akorana na bamwe mu banditsi bashakishwa na Nashville.
Ibikurikira ni inyandiko yahinduwe mu kiganiro CP yagiranye na Biddle, wavuze ku byaha byo kwihimbaza, uburyo umubano we na Yesu Kristo wamukijije n’umuryango we bakarokoka ibiyobyabwenge, avuga ndetse n’uburyo umuziki we ugira ingaruka ku bandi binyuze mu buhamya bwe.


text:
YASUWE 24
Umusomyi akaba n’Umukunzi wa Rwandanews24 utuye mu karere ka Rutsiro, Umurenge wa Gihango utarifuje ko amazina yiwe atangazwa kubera umutekano wiwe yadusabye ko twamubariza impamvu akarere gashora amafaranga mu mishanga babona ko iombya abaturage, banamara guhomba ntibagire icyo babafasha. Ubuyobozi bw’akarere buvuga ko iyi Koperative ibyayihombeje ari uko yaguze Imiraga (Imitego) ikaribwa n’agasimba bita Inzibyi karya amafi asigayemo nayo agasohoka mu mitego yororerwagamo.
Muri iyi mishanga akarere gashoramo akayabo k’amafaranga y’u Rwanda igahombya abagenerwabikorwa uyu musomyi yifuje kugaruka ku mushinga w’Ubworozi bw’Amafi yororererwa mu Kiyaga cya Kivu muri za Kareremba.
Umukunzi wa Rwandanews24 yagize ati “Birababaje cyane ndetse biteye agahinda, uwakubarira inkuru y’abagize koperative y’abarobyi bahawe umushinga wo korora amafi bari basanzwe baroba Isambaza, bikarangira Koperative ihombye, banabasha kwandikira akarere ntikagire icyo kabafasha.”
Muri rusange Koperative yari isanzwe ifite ubushobozi kuko yakoraga, ariko nyuma akarere kabasaba ko bakora umushinga wo korora amafi kakabatera inkunga, ni nako byagenze kuko ku bufatanye na World Vision nk’umufatanyabikorwa w’akarere, iyi koperative yatewe inkunga, bidateye kabiri irahomba, igerageza kwegeranya ubushobozi ibwishatsemo mu mifuka yabo, nayo arahomba, ubu bahisemo kubireka burundu. Ubu njyewe nk’aba nibaza ngo ayo mafaranga akarere gashora muri iyo mishanga itunguka azabazwa nde?
Nyuma yo kumva iki kibazo cy’uyu muturage rwandanews24 twagerageje kuvugisha Muvunyi Emmanuel wahoze ari umuyobozi wa Koperative de pecheur de Gihango Kund’Umurimo (KOPEGIKU), maze adutangariza ko iby’ubworozi bw’amafi byabahombeje cyane, ku buryo na koperative yendaga kurimbuka, ariko bakaba barasabye akarere ko kabatera inkunga mu byo basanzwe bakora aho kubajyana mu bibahombya ariko bakaba ntacyo barasubizwa.
Muvunyi Emmanuel yagize ati “Ubworozi bw’amafi bwaraduhombeje cyane, bigera n’aho tubura n’amafaranga yo kugura ibiryo tugaburira amafi, kubera ko yari yaranze gukura, maze dutangira kwishakamo ubushobozi bigera aho nabwo buradushirana tubivamo burundu, niko kwandikira akarere tugasaba ko niba gashaka kudutera inkunga katugurira amakipe abiri y’uburobyi bw’isambaza ntibaradusubiza, kuko ibyo korora amafi byaduhombeje.”
Muvunyi yakomeje avuga ko Akarere ariko kabahuje na Rwiyemezamirimo wabagurishije umuraama w’amafi, ndetse ko no mubyabahombeje bahawe umurama mubi amafi akanga gukura akagwingira, kuburyo bayagaburiye akanga gukura kugeza ubwo ubushobozi bubashiranye.
Yongereyeho ko Imitego bakoresheje muri izo Kareremba nayo yabaye imbarutso yo guhomba kwabo kuko hajemo agasimba kitwa Inzibyi kakayirya amafi akisohokera biba ubwa mbere, byongeye ubwa kabiri babona batabivamo bahitamo kubireka burundu, bakaba basaba ko akarere kabafasha mubyo basanzwe bakora by’uburobyi bw’isambaza.
Ayinkamiye Emmerance, Umuyobozi w’Akarere ka Rutsiro yemereye rwandanews24 ko iki kibazo akizi ndetse ko iyi Koperative guhomba kwayo byatewe n’agasimba bita inzibyi.
Ayinkamiye Emmerance ati “Icyo kibazo cy’iyo koperative turakizi kandi Ubworozi bw’amafi yo muri Kareremba buri mu mihigo dukurikirana umunsi ku munsi, rero Koperative yahombejwe nuko hajemo agasimba bita inzibyi kinjiramo karya amafi andi nayo arasohoka.”
Ku kuba Umurama Koperative ivuga ko uwawubahaye yaba yarabahaye umubi ibyo ntabwo twabimenye, gusa icyo twabasabye nuko bahindura imitego bagashyiramo ikomeye itabashwa n’ako gasimba k’inzibyi.
Uyu muhigo wa Kareremba mu ngengo y’Imari y’uyu mwaka turimo Koperative zafashijwe nizo mu murenge wa Kivumu, aho nazo zarangije gukora ibisabwa byose hasigaye gushyiramo umurama.
Iyi Koperative de pecheur de Gihango Kund’Umurimo (KOPEGIKU) yatangiye uyu mushinga w’Ubworozi bw’Amafi mu mwaka w’Ingengo y’Imari ya 2018-2019 uhombera ba nyiri kuwukora, muri 2020 barakakanya bongera kubura umutwe bashyiramo andi mafi nayo aribwa n’Ibisimba niko gucika intege babivamo, akarere gashaka kubabafasha nabo barabyanga, dore ko Koperative ibasaba ko babatera inkunga mubyo basanzwe bakora by’Uburobyi bw’isambaza
Mu mihigo y’Akarere ka Rutsiro y’Umwaka wa 2019-2020, byagaragaye ko nabwo akarere kashoye arenga Miliyoni Mirongo Itatu (30,346,000) muri Kareremba mu murenge wa Boneza, ku kirwa cya Bugarura.
Mu rwego rwo kwihaza mu biribwa harwanywa Imirire mibi, cyane cyane ku ku musaruro w’amafi aboneka mu Kiyaga cya kivu, Akarere ka Rutsiro kiyemeje guteza imbere ubworozi bw’amafi hifashishijwe za kareremba.
Iyi koperative ku ikubitiro yatangiranye kareremba 15, aho imwe yari ifite ubushobozi bwo kororerwamo amafi byibuze 2000.


text:
Miliyari 96 mu gusimbuza imiyoboro y’amazi mu migi y’u Rwanda
Yanditswe na admin
Umushinga wo gusimbuza imiyoboro y’amazi ishaje n’imito, mu Mujyi wa Kigali no mu migi 6 izunganira Kigali uzarangira utwaye miliyoni 121 z’amadolari y’Amerika, angana na 96 850 000 000 z’amafaranga y’u Rwanda.
Nk’uko bisobanurwa n’Umuyobozi w’Ikigo k’igihugu gikwirakwiza amazi, isuku n’isukura (WASAC) , Muzora Aimé, ngo byagaragaye ko imiyoboro myinshi y’amazi yo mu Mujyi wa Kigali n’imigi 6 izawunganira ishaje, indi ikaba ari mito cyane, ku buryo idashobora guhaza amazi abaturage bayituye bitewe n’uko iyi migi yagiye iturwa birenze uko yari ituwe.
Ati “Ubusanzwe imiyoboro y’amazi ishyirwaho, nta bantu benshi bari batuye imigi ivuzwe haruguru, imiyoboro yari yarashyizweho yabashaga gutanga amazi ahagije ku batuye iyi migi, ariko nyuma y’aho imigi ikomeje guturwa n’abantu benshi, byagaragaye ko imiyoboro yabaye mito indi ikaba ishaje.”
Muzora avuga ko uyu mushinga uzagenda ukorwa mu Mujyi wa Kigali kimwe n’indi 6 yagenywe kuzunganira Umurwa mukuru w’u Rwanda.
Bamwe mu baturage b’imigi imwe n’imwe izunganira Kigali ndetse n’abo mu Mujyi wa Kigali ubwawo barishimira ibi bikorwa by’iterambere kandi birambye bigiye kubahesha amazi meza kandi menshi.
Murinda Augustin, utuye mu Murenge wa Nyamirambo mu Miduha, avuga ko iki ari igikorwa gitanga ikizere mu kubona amazi meza kandi menshi, akaba yifuza ahubwo ko cyakwihutishwa kugira ngo ibice bimwe na bimwe bitagira amazi abashe kugerayo.
Byukusenge Abel ni umuturage w’Umurenge wa Gatenga, mu Karere ka Kicukiro, na we arasanga igikorwa kizafasha abaturage kubona amazi meza ndetse kikazagira ingaruka nziza ku isuku n’isukura mu baturage n’amazi meza akabasha kugera kuri benshi.
Kagoyire Devota we atuye mu Karere ka Muhanga, Umurenge wa Nyamabuye, avuga ko kuba aka karere kari mu turere tugize imigi 6 izunganira Kigali ari ibyishimo n’iterambere ku bagatuye, naho ngo kongera amazi yakabonekagamo, bizafasha mu gikorwa cyo kwimakaza umuco w’isuku mu baturage no kubona amazi meza kuri benshi.
Ati “Abanyamuhanga twarishimye kuva twumvise ko Umugi wacu uri mu migi 6 izunganira Kigali, ni byo koko twari dukeneye amazi menshi arenze ayo dufite, none tumenye ko hagiye kwagurwa imiyoboro yayo ndetse hakanasazurwa n’indi, bizadufasha kurushaho kugira isuku, ku buryo n’abashyitsi bazajya basanga isuku yigaragaza mu mugi wacu ndetse tuzanabona amazi meza kandi menshi.”
MUGISHA BENIGNE


text:
Ibi yabitangarije muri studio za MFM Radio, ubwo yabazwaga ku makuru anyuranye agenda amuvugaho ko ngo yaba akundana n'abakobwa banyuranye.
Mu gusubiza yagize ati:" Ni ikintu kitemewe kuba uri umunyamakuru ugatangaza inkuru uvuga ko nkundana n'umutu runaka kandi uziko ataribyo; niyo mpamvu nange nzahora ndwanira nabo mu butabera. Kuba ingaragu bituma nkora icyo nshaka, simbifatiraho kandi ngo ngurishe ubuzima bwange bwite".
Ngo ikimushishikaje cyane ni ugukomeza kariyeri ye ya muzika, akaba asanga gushinga urugo byamubangamira cyane.
Yaboneyeho no gutangaza kandi ko ateganya gusohora album ye ya 5 ku italiki 19 Werurwe. Ku rundi ruhande tubamenyeshe ko yashyizwe mu itsinda ryitwa Les Enfoirés, riba rihuriyemo n'abahanzi benshi n'ibyamamare cyane cyane bakomoka mu Bufaransa, rikaba rigenda rikora ibitaramo rigamije gukusanya amafaranga yo gukora ibikorwa by'ubugiraneza.


text:
Amazina yanjye ni Mugabo Jean Paul uzwi cyane ku izina rya Mashall Mampa. Navutse kuwa 10 Kanama 1986, mvukir aKicukiro i Kigali. Ndi umwana wa kabiri mu muryango w’abana 4. Ndi mwene John Twiringire na Blandine Kanzayire. Ndi impfubyi ku babyeyi bombi. Amashuri abanza nayigiye Kicukiro, ayisumbuye nayatangiriye i Nyanza muri ESPANYA nza kuvayo njya Kicukiro (kuba Des Amis) i Nyamata kuri APEBU ari naho naje kurangiriza.
Ntangira umuziki bwa mbere nahereye ku ndirimbo Ibynjye Ndabizi, mu mwaka wa 2008. Niyo ndirimbo yanjye ya mbere, nayikoreye muri F2K kwa Lick Lick. Mbere yahoo ariko twari dufite itsinda ry’ababyinnyi ryitwaga G-Unit. Iri tsinda ryaje no kuvamo abahanzi baje kumenyekana cyane. Ryari ririmo Lick Lick, Diplomate, harimo n’abitwa ba Isaac. Icyo gihe twari duhanganye n’abitwaga Hot Side, ryari ririmo abitwa ba kamichi nab a Rafiki, na za Good Guys na ba Bad Boys. Twagaragazaga impanpo yacu icyo gihe n’ubwo tutaririmbaga. Twaje kugira amahirwe Lick Lick avamo Producer nuko tuba twinjiye mu muziki gutyo tuvamo abahanzi.
Nyuma naje gusohora indirimbo nise Ibyanjye ndabizi yari irimo abahanzi nka Fireman (ari nayo ndirimbmo ya mbere yari aririmbyemo), Diplomate na P’Fla. Nyuma nakurikijejho indirimbo nise babiri ku rutonde nakoranye na Diplomate. Naje guhimba indi nise irimbi ry’abazima nafashijwemo na The Ben.
Nyuma yaho naje gufungwa, igifungo cy’imyaka 2 nahimbye indirimbo nise wasi we. Nzira urugomo. “Hari umuntu twagiranye amakimbirane aramfungisha kubera ko yari umupolisi .” iyi ndirimbo nzayikorera amashusho mu cyumweru kimwe. Gusa siyo yongiye nakoze, nahimbye indirimbo nyinshi ndi muri Gereza, nzagenda nzisohora gahoro gahoro. Mfite album ebyiri ntari nasohora.
Indirimbo ze Zikunzwe 1 Wa si we - Masho Mampa 2 Ibyanjye Ndabizi - Masho Mampa feat Diplomate 3 Babiri ku rutonde - Masho Mampa 4 Ngarukira - Masho Mampa
Reba Video
Urukundo
Mugabo Jean Paul aka Mashall Mampa
at 06:11
Labels: abahanzi nyarwanda, ibyamamare


text:
Mu ntangiriro z’ukwezi kwa Kamena, Bwana Jean Damascène BIZIMANA, umukuru w’ikigo cy’igihugu CNLG yatanze ikiganiro i Kabgayi aho yasobanuriye abaturage n’abandi bamwumvaga ko inyandiko yiswe « Manifeste y’Abahutu » ari yo nkomoko ya jenoside yo muri 94.
Nyuma ya ho, Radiyo BBC yagarutse kuri iki kiganiro, ikoresha ikiganiro mpaka abanyarwanda b’inararibonye ngo bagire icyo bavuga kuri iki gitekerezo cya Bwana BIZIMANA.
Nifuje nanjye kugira icyo mvuga ku bitekerezo bya Bwana Bizimana n’abamukurikiye mu kiganiro mpaka cyabereye kuri BBC.
Iyi nyandiko irimo ibice bitatu.
Mu gice cya mbere, nderekana imvo n’imvano y’iyi nyandiko, mpereye ku ko U Rwanda rwari rurahagaze muri iyo myaka ya 50.
Mu gice cya kabiri mpereye ku nyandiko y’umwimere, nderekana ibirimo, kandi nanjye ntange igitekerezo cyanjye kuri kiriya kibazo : ese koko Manifeste y’abahutu ni yo ntandaro ya kwanga no kwica abatutsi ? Ese ibyo bwana Bizimana yemeza ko muri iyo nyandiko handitsemo ngo « Gukemura kibazo ni ukwica no kwigizayo abatutsi » ni byo ?
Mu gice cya gatatu ndagaruka kuri bimwe nagiye numva ku kiganiro cyo kuri BBC, ngire icyo mbivugaho.
Nb : Nifashishije cyane igitabo cya Bonaventure MUREME, Manuel d’histoire politique et sociale du Rwanda contemporain. Tome 1, la révolution rwandaise et la première république rwandaise, L’Harmattan, sept 2012, 431 pages.
IMVO N’IMVANO YA MANIFESTE Y’ABAHUTU
Mu myaka ya 50 hatangijwemo gahunda nyinshi zagize ingaruka zikomeye ku buzima bw’abanyarwanda bose.
Mu w’1952, ni bwo habaye amatora ya mbere mu gihugu. Muw’1954, Umwami Rudahigwa yaciye ubuhake. Hirya no hino mu gihugu hatangijwe n’imbaraga nyinshi imishinga ya kijyambere : kwubaka imihanda, gutera amashyamba, kwubaka amashuli, amavuriro, amazu y’ubutegetsi, gutera ibihingwa bishya, guca imiringoti, … Umubare w’abanyarwanda barangije amashuli wakomeje kwiyongera mu milimo ya Leta, mbere yiharirwaga n’abazungu. Mbese impinduka zari zose, U rwanda rutera imbere, rwiyuburura.
Impinduka zo muri za 50 zahaye indi ntera ikibazo hagati y’amoko gakondo y’abanyarwanda.
Dore zimwe mu ngero nkeya twafatiraho :
- Uburyo amatora yakorwaga (1952, 1956) bwatumye imyanya hafi ya yose, cyane cyane iyo mu nzego nkuru z’igihugu, yiharirwa n’abatutsi.
- Kubera imirimo yo guteza imbere igihugu, “Akazi », ikiboko, byakajije umurego, tutibagiwe imisoro ya hato na hato yasabwaga abaturage. Ibi byatumye abanyarwanda benshi bo mu bwoko bw’abahutu cyane cyane (abatutsi bake bake bashoborag kuboneka muri iki cyiciro), bahunga igihugu. Ku basigaye ubuzima bwa buri munsi bwari umusaraba.
- Imirimo myiza yahabwaga abanyarwanda yagaragaraga nk’iyihariwe n’abo mu bwoko bw’abatutsi
Abahutu batangiye kugaragaza ipfunwe no gusaba ko ibintu bihinduka
Ibyo byose byakorwaga, byateraga abahutu bize ipfunwe ryo kutagira uruhare mu buzima bw’igihigu cyabo ruhwanye n’ubushobozi bumva bafite. Ahubwo bagahezwa mu myanya yo hasi. Igihe bene wabo ku misozi babagaho nk’abacakara mu bukene n’ubujiji bukabije.
Buri muntu ku giti cye, yabanje kwihererana ipfunwe rye mu mpfuruka. Nyamara buhoro buhoro, duhereye mu ntangiriro za 50, batangiye kugenda biyegeranya, bishyira hamwe, ngo bamagane akarengane bagirirwa, n’ako bene wabo bagirirwa muri rusange. Amashyirahamwe yashinzwe muri icyo gihe (abize mu iseminari ya Kabgayi, abize mu ishuri ry’abarimu i Zaza) ni yo yafashe iya mbere, mbere y’amashyaka, mu gusobanura no gusesengura neza ibibazo no gutangiza ibikorwa byo gusaba ko ibintu bihinduka.
Abatutsi batangiye gusaba independansi no kongererwa ubutegetsi
Abatutsi na bo ku ruhande rwabo ntibari bishimiye uburyo babangikanye n’ubutegetsi bw’ababiligi. N’ubwo bari baragumishijwe mu butegetsi, bari baratakaje ububasha n’igitinyiro bari bafite mbere. Icyifuzo cyabo gikuru cyari uko Ababiligi bava mu gihuhu bwangu, bagasubirana ubutegetsi bwabo.
Ni muri iyi « contexte » Manifeste y’abahutu yatangajwe ku wa 24 werurwe 1957 ije ikurikiranye vuba na « Mise au Point » yasohotse ku ya 22 Gashyantare 1957.
Mise au Point : umuntu agenekereje biravuga ngo « Dore aho duhagaze »
Iyi nyandiko yanditswe n’Abatutsi bagize Inama Nkuru y’Igihugu (CSP), yari igenewe gushyikirizwa komisiyo y’igenzura ya Loni yari iri mu ruzinduko mu Rwanda Dore bimwe mu by’ingenzi iyo nyandiko isaba :
- Kwongerera ububasha Umwami n’abashefu.
- Gushimangira gahunda yo guteza u Rwanda imbere mu rwego rw’ubukungu
- Gufungura ishuri rya Kaminuza mu Rwanda. “L’instruction de la masse a été la seule poussée, …le programme de la création d’une université est celui qui nous tient le plus à cœur.
- Ko U Rwanda ruhabwa ubwigenge mu maguru mashya.
Bamaze gusoma iyi nyandiko ni bwo Abarwanashyaka b’Abahutu basohoye iriya nyandiko yaje kwitwa manifeste y’Abahutu. Muti ese muri biriya « Mise au point » ivuga, icyo banengaga ni iki ?
N’ubwo bemeranya ku bijyanye no guteza imbere igihugu mu bukungu, bafite byinshi bayinengaga
- Ko itigeze na rimwe igira icyo ivuga ku bibazo by’isaranganya ry’ubutegetsi, imirimo, n’ibindi byose bijyanjye n’imiberho myiza y’abaturage, kandi bo bamaze igihe berekana ko hari ibibazo bigomba gukosorwa. Babibonyemo agasuzuguro no kutita na gato ku bibazo abaturage bafite, ahubwo abatutsi bo muri CSP bakaba bashishikajwe gusa n’ibibafitiye inyungu bwite.
- Bafashe iyi yandiko nk’uburyo bwo kuburizamo urugamba bari bamaze imyaka batangije rwo kwipakurura umuco n’ubuyobozi by’abakandamizaga. Urugamba rwari rutangiye gufata indi ntera.
- Igaragaragara nko gutanguranwa kw’abatutsi ngo babahe indepandansi bwangu babone uko baburizamo ibyifuzo by’abahutu.
Ni bwo nyine na bo bafashe umugambi wo gusohora iriya nyandiko, ngo berekane na bo aho bagaze. Bayise « Note sur l’aspect social du problème racial indigène au Rwanda » (Inyandiko igamije gusesengura imiterere y’ikibazo hagati y’amoko gakondo mu Rwanda) Yaje nyuma kwamamara ku izina rya Manifeste y’Abahutu.
IBIKUBIYE MURI MANIFESTE Y’ABAHUTU
Maximlien NIYONZIMA Godefroid SENTAMA
Aba ni bamwe mu banditse manifeste y’abahutu, bafatanije na Grégoire KAYIBANDA, Joseph GITERA, Claver NDAHAYO, Isidore NZEYIMANA, Calliope MULINDAHABI, Sylvestre MUNYAMBONERA na Joseph SIBOMANA .
Ijambo nyamukuru rya manifeste y’abahutu ni uko Ibibazo bijyanye n’ubwigenge bitagomba gupfukirana akarengane k’umuhutu. Abanyarwanda babanze bakemure ibyo bibazo, hanyuma bafatanyirize guharanira ubwigenge.
Inyandiko igizwe n’ibice bine :
Mu gice cya mbere harimo ibitekerezo bibiri by’ingenzi :
- Ikibazo cy’u Rwanda ni icyarimwe ikibazo cy’ubusumbane mu mibereho y’abaturage (conflit social) n’ikibazo cy’ubwoko (conflit racial). Ibi turabigarukaho nyuma.
- iki kibazo kitabonewe umuti cyashyira u Rwanda mu kaga gakomeye.
Kuri iyi ngingo ya kabili baragira bati : Ntacyo byagezaho igihugu na gito, gukemura amakimbirane ari hagati y’abatutsi n’ababiligi, wirengangije ikibazo nyamukuru kiri hagati y’abahutu n’abatutsi ».
Mu gice cya kabiri baragaragaza bamagana, kandi bavuguruza ibyo abadashaka ko abahutu batera imbere, bitwaza nko kuvuga ngo Abahutu ni ibicucu ntacyo bashoboye / abahutu bakurikira butama / abatutsi bavukiye gutegeka /
Mu gice cya gatatu barerekana akarengane k’umuhutu gaterwa n’uko ubutegetsi, ubukungu bw’igihugu, ibyiza bigize imibereho y’abaturage, amashuri, akazi keza, byose ari umwihariko w’abatutsi. Uko kwikubira, ni yo ntandaro y’ibibazo byose rubanda ifite : Akazi, uburetwa (gukorera abatware nta gihembo), gusahurwa no kwamburwa ibyo bakoreye, ikiboko, gutanga imisoro y’ikirenga, kwishyura imirimo bafitiye uburenganzira,…
Mu gice cya 4, baratanga uburyo babona ibyo bibazo byakemurwa
Ibisubizo batanga biri mu byiciro bibiri : guhindura burundu kandi vuba imitere y’ubutegetsi mu gihugu / gukuraho ubusumbane buri hagati y’abaturage : « Quelques solutions peuvent être présentées et dont l’efficacité n’est possible que si le système politique et social actuel du pays change profondément et assez rapidement ». Dore zimwe mu ngingo zigize ibyo bisubizo :
- Inzego z’ubuyobozi gakondo zigomba kuvaho
- Gushyiraho ubuyobozi bushingiye kuri Demokarasi
- Guca itoneshwa no kwikubira bishingiye ku gatsiko
- Amahirwe amwe kuri bose
- Hagomba kujyaho inzego z’imilimo n’ubuyobozi zirimo abantu bafite ubumenyi kandi babishoboye, zigenzurwa n’abaturage
- Gukuraho ibintu byose bitanya abanyarwanda aho kubunga
INGARUKA Z’IYI NYANDIKO
Mu rwego rwa Loni
Nyuma y’izi nyandiko zombi, Loni yohereje Komisiyo mu Rwanda kugenzura uko byifashe. Yasanze ko manifeste y’abahutu ivugisha ukuri ku byerekeye kwikubira ubutegetsi (monopole politique), agasuzuguro kagirirwa abahutu (« sous humanisation des hutu») akarengane ka buri munsi kagirirwa abaturage.
Ku rwego rw’ababiligi
Nyuma y’iyi nyandiko bafashe ibyemezo bimwe na bimwe bigamije guca akarenganne ka buri munsi abaturage bagirirwa n’abashefu. (Mureme B., pg 133). Nyamara ibyerekeye kugabana ubutegetsi ntibabasha kugira icyo babikoraho kigaragaraga, cyane cyane ko bamwe nta gaciro bagihaga (Avis du directeur provincial des affaires indigènes du Rda-Udi : « Un problème de pauvres gens, mais en soi qui n’en est même pas un, du moins quant à l’aspect dramatique dont on veut le revêtir » Mureme B., 146)
Ubuyobozi gakondo bw’igihugu n’abandi batutsi
Bisabwe n’Inama Nkuru y’igihugu, kuva ku wa 30 werurwe 1958, i Nyanza hateraniye komisiyo igizwe n’umubare ungana w’abahutu n’abatutsi (10), kugirango ishakire umuti ikibazo hutu twa tutsi. Iyo komisiyo yamaze iminsi 15 isuzuma iyi nyandiko ingingo ku yindi. Imaze gusuzuma ibyayigejejweho, Inama Nkuru y’Igihugu yemeje ku bwiganze bw’amajwi ko nta kibazo hutu/twa/tutsi kiri mu Rwanda. (Mureme B., pg 139 – 149)
Muw’1958, abahutu 18 bishyize hamwe bandikira ibaruwa umwami bamusaba ko abanyarwanda nk’abavandimwe bagabana ibyiza byose bafatanije kugeza ku gihugu.
Ku ya 17 gicurasi 1958, ni bwo abiyise Abagaragu bakuru b’ibwami basubije iyi nyandiko basobanura ko ntacyo bapfana n’abahutu, ko bo ari ba shebuja, abandi bakaba abagaragu. (Mureme B., pg 143). Ubwo iyi nyandiko yashyirwaga hanze muri 58, ntabwo ba nyiri ukuyandika bigeze bayihakana. Ababikora ubu sinzi icyo bashingiraho.
Bukeye bw’aho, abandi batware 15 b’abatutsi (« vieux nobles tutsi ») bandikiye umwami bamubwira ko badashyigikiye umushinga w’itegeko rigenga ubutaka mu Rwanda. (Mureme B., 144)
Abatutsi batari bake, cyane cyane abize bagaragaje ko ibikubiye muri iriya nyandiko bifite ukuri, kandi ko byaba byiza ku neza y’igihugu ko byitabwaho. Babashubije ko ibyo ari amakabyankuru, abandi barababwira ngo uhaye abahutu uburenganzira waba ujugunye igihugu mu kajagari. Aha twavuga ba Padiri Alexis Kagame, na Musoni Boniface.
NONE SE KOKO IYI NYANDIKO YAKWITIRIRWA JENOSIDE YAKOREWE ABATUTSI MURI 94 ?
Bwana Bizimana ntabwo ari we wa mbere utangaje biriya. Ku mbuga habonekaho izindi nyandiko, zimwe zanditswe n’abazungu izindi n’abanyarwanda, zemeza biriya yatangarije i Kabagyi. Aho Bwana Bizimana atandukaniye na bariya bose ni uko yafashe ijambo nk’umuyobozi mukuru mu gihugu wigisha abaturage, bikaba bisobanura ko atanga umurongo wa politiki wa Leta ahagarariye. Muri urwo rwego, ntandukiriye gato, umuntu yakwibaza icyo bimariye ubutegetsi kwigisha abaturage ko ababyeyi ba Perezida Kayibanda bakomotse muri Kongo? Turi abanyarwanda twese kimwe ?
Ese abandika, cyangwa abavuga ko Manifeste y’abahutu ariyo yateye jenoside bashingira ku ki ?
- Ngo kuba inyandiko ikoresha kenshi ijambo hutu/tutsi ; hamites/bantou.
- Ngo ikibazo “social” (amakimbirane hagati y’abaturage ashingiye ku mibereho ya buri munsi) bakigize “racial” (icy’amoko), bityo bakurura mu banyarwanda umwiryane ushingiye ku moko.
- Bamwe bongeraho ko ibibazo bavuga atari ukuri, abanyarwanda bose bari bafite uburenganzira bumwe, ko ntawabuzwaga gutera imbere, abasigaraga inyuma ni bo babaga babyiteye, bidashingiye ku bwoko. Ngo kandi bagaragaraga mu moko yose.
- Gukoresha kenshi ijambo hutu/tutsi ; hamite/bantou.
Mu ntangiriro, abanditse manifeste y’Abahutu bavuga ko bagiye gutanga umusanzu mu gusobanura ikibazo kimaze iminsi cyandikwa mu binyamamkuru, kandi kiganirwaho cyane muri rubanda. Ibi bisobanura ko muri icyo gihe ikibazo ari ko bacyitaga (le problème a toujours été posé comme ça : hutu/tutsi). Imvugo Gatutsi, Gahutu, Gatwa, Kazungu yari imvugo isanzwe. Kubagaragaza nk’abantu batandukanye byari bimenyerewe, haba muri rubanda, haba mu bategetsi, mu njijuke, cyangwa se mu bazungu. Abanyarwanda ubwabo bari biyizi nk’abatutsi cyangwa se abahutu. Bamwe n’ishema ryinshi ryo kwitwa abatutsi (hamite mu gifaransa muri icyo gihe), abandi n’ipfunwe ryo kuba abahutu bitewe n’urwego byabashyiragamo. Ese uyu munsi ho bimeze bite ? Ibitekerezo byo ku nkomoko z’U Rwanda byagiraga abatutsi bakuru n’abatware b’andi moko. Abazungu bahageze barabishimangiye : Le Tutsi raffiné, intelligent VS le Hutu rustre, peu intelligent et le Twa …
Ntabwo abanditse manifeste ari bo bahimbye amoko, nta n’ubwo ari bo bonyine cyangwa abambere bayakoresheje mu mvugo, no mu nyandiko. Et surtout ntabwo ari bo bahimbye ubusumbane bwari hagati yayo.
- Ikibazo “social” (amakimbirane asanzwe hagati y’abaturage ashingiye ku mibereho myiza) bakigize “racial” (ikibazo cy’amoko), bityo bashyamiranya abanyarwanda
Ibi nk’uko nabyerekanye hejuru, abanditse Manifeste ni byo baheraho mu nyandiko yabo : Problème racial ou conflit social ? Ikibazo cy’amoko cyangwa cy’imibereho y’abaturage ? Kuri bo ipfundo ry’ikibazo ni uko ubwoko bumwe –abatutsi- bwihariye ubutegetsi. Bati : « Mu gihugu giteye nk’U Rwanda, kwikubira ubutegetsi bihinduka kwigwizaho umutungo wose w’igihugu, n’ibyiza bigize imibereho myiza y’abaturage ». Conflit social irahari ariko ipfundo ryayo ni problème racial. Ntushobora gukemura le conflit social, udapfunduye iryo pfundo rya monopole racial.
Nkuko nabyerekanye haruguru na bamwe mu batutsi bari barize, nka Padiri Alexis Kagame cyangwa se Boniface Musoni na bo ubwabo babonaga ikibazo cy’u Rwanda nk’ikibazo cy’ubwoko bwikubira ibyiza byose by’igihugu, bagasaba bene wabo kwemera gutakaza zimwe mu nyungu zabo ku neza y’igihugu.
Ubundi se umuntu arebanye ubushishozi, nta zindi nyungu ashaka kurengera, uwakuruye amakimbirane mu gihugu, ni uwerekanye, akamagana akarengane bamwe mu baturage bagirirwa n’abandi, cyangwa ni uwo akarengane kari gafitiye inyungu, akanga kugakosora, ngo adatakaza ibyo yari afite ?
Kuba abahutu barahagurutse bakavuga akarenagne kabo, bakerekana aho gashingiye n’ibyakorwa ngo gakosorwe, bibaye bite ikosa ? Ari bo, ari ababimye amatwi, bagamije kurengera inyungu zabo bwite, n’ababo ni nde nyirabayazana w’ibyakurikiyeho ?
Nyamara abanditse manifeste ntibari babuze kubibona no kuburira buri wese : « Ikibazo cy’amoko, kigenda kirushaho kongera ubukana uko umunsi ukeye. … Ibyo bikaba bituganisha mu bibazo bikomeye, bifite uburemere buruta kure ibyo twita uyu munsi « ibibazo bikurura amacakubiri».
Nibajije Ibindi bibazo nyumva ya kiriya kiganiro
- « Gukemura ikibazo ni ukwica no kwigizayo abatutsi»
Ibi ni bimwe mu byo Bwana Bizimana yatangarije i Kabgayi. Byaba byiza ko yerekana igika yabisomyemo, kuko njye nayisomye yose simbibone. Nta n’imvugo iganisha kwica irimo. Icyo bifuzaga ko kiranduka burundu ni umuco wo kwikubira ubutegetsi kuko ari wo wakuruye akarengane muri Rubanda. Ndetse mu bisubizo batanga byakemura ibibazo baragira bati : « Hagomba gukurwaho ibintu byose bitanya abanyarwanda, aho kubunga ». Twibukiranye kandi ko batangiye urugamba basaba ko bahabwa umwanya mu buzima bw’igihugu. Gukuraho umwami, gufata ubutegetsi, ntabyo bari bafite muri gahunda zabo batangira. Kunangira kw’abo babwiraga ni byo byatumye bahindura umuvuno.
- Sous Chef Benzinge ati Umwami Rudahigwa yifuje ko Abatutsi bagabana ubutegetsi n’Abahutu, Ababiligi ni bo babyanze.
Inyandiko yonyine nzi y’umuzungu wanze ko abahutu binjira mu butegetsi ni iya Mgr Classe, nawe kandi ntiyari abisabwe n’abatutsi. Dans les années 20. Ubundi mu myaka yakurikiyeho, igihe cyose abahutu bagiraga icyo baka, barabasubizaga ngo nta kibazo cy’amoko kiri mu Rwanda. Umwami Rudahigwa ubwe yatanze icyo gisubizo kenshi, agiha Abahutu, Ababiligi, n’abahagarariye Loni. Abahutu barababwiraga, ngo ubundi se mwakwiyamaje nk’abandi, cyangwa se ngo ntabyo mushoboye, …
Sous-chef Benzinge nzi ko azi neza Bwana Maus A., umubiligi wari muri Conseil Du vice-gouvernorat wahisemo kwegura nyuma y’uko umwami Rudahigwa yanze ko Umuhutu yinjira muri iyo nama, yitwaje ko ngo U Rwanda ari nyabutatu, nta muhutu, nta mututsi, nta mutwa ubaho. Amoko yo mu Rwanda abaho, cyangwa ntabeho bitewe n’aho inyungu ziri.
- Abanyarwanda bari bafite uburenganzira bumwe, abakene bagaragaraga mu moko yose
Ni byo koko ko hari abatutsi bari mu bukene nk’ubw’abahutu. N’abahutu bari bafite imitungo iruta iy’abatutsi benshi. Ikibazo ariko ntabwo ari ukureba umuntu ku giti cye, uburyo ashobora kwirwanaho abifashijwemo n’uriya cyangwa uriya, uburyo yaciye système mu myanya y’intoki (dans un sens ou l’autre). Ikibazo ni ukureba uburyo umuco w’igihugu wemerera bamwe ibintu ukabibuza abandi muri rusange.
- Manifeste yanditswe na nde?
Nk’uko Ambassadeur Ndagjimana yabitangaje muri kiriya kiganiro navuze haruguru. Nta gaciro na gato bifite kumenya niba ari Kayibanda na bagenzi be bayanditse cyangwa se ari ababiligi bayibandikiye. Icyingenzi ni ukureba ibikubiyemo.
Ariko na none umuntu yakwibaza : abatutsi bo muri CSP banditse « Mise au point » ibyo ntawe ubishidikanyaho, ariko abahutu bo ntibashobora kuba baranditse « Manifeste » ? Iyi mvugo iraganisha kuri bimwe mu byo Manifeste yamagana : « Abahutu ni ibicucu, ntacyo bashoboye ». Abavuga biriya uyu munsi ni cyo baba batubwira. Nongere nunge mu rya ambassadeur Ndagijimana, uwasomye inyandiko za Munyangaju, Kayibanda na bagenzi babo muri kiriya gihe (Temps Nouveaux, AMI, n’ahandi) atangazwa cyane n’ubwenge bariya bagabo bari bafite. Bari abahanga bo mu rwego rwo hejuru. Mu bitekerezo bari bafite, n’uburyo babigaragazaga.
UMWANZURO
Ese inzira yo kwunga abanyarwanda ni ugukora nk’aho ikibazo cy’amoko kitabaho, cyangwa ni ukwishakamo ingufu abanyarwanda bakakiganiraho, bakagishakira umuti ?
Mu myaka ya 50, abagishyize ahagaragara bitiriwe ko aribo bagikuruye. Disikuru ya Bwana Bizimana niko ikomeza kubona ibintu. Yirengangiza nkana uruhare rwagizwe n’abanze ko ibintu bihinduka.
Icyo umuntu yabaza Bwana Bizimana kimwe n’abandi batekereza nka we ni ukumenya icyo bariya bari gukora ngo bakemure ibibazo by’akarengane barimo, badasheshe ipfundo rya « Monopole raciale » (ukwikubira kw’ubwoko) ryari intandaro yabyo ? Gutegereza ko bizikemura ? Ko abikubira bagera aho bakarekura, abarenganya bakikosora ?
Gihishwa inyuma ya za politiki zifite imvugo igikikira, kivugwa uko kiri frontalement, ikibazo cy’amoko ni ikibazo gikomereye umuryango nyarwanda. Kugeza uyu munsi. Ibyo tumenyereye ni uko ubwoko bufite ubutegetsi bwikubira bugaheza, abandi bagaceceka bategereje ko bazabona imbaraga zo kwigaranzura, bagakora ibyo abandi babakoreye.
Igihe kirageze ko abanyarwanda ubwabo badategereje ko abanyapoliyiki babibakorera, bicara hamwe bagashakisha uburyo ibyo byahagarara, tukubaka umuryango abana bose bafite ijambo, bafite agaciro, basabwa bimwe, bagahabwa bimwe.
Tugarutse kuri Jenoside yakorewe abatutsi, yabaye imyaka 40 nyuma ya manifeste y’Abahutu. Nsanga ko iyo ibiyikubiyemo byubahirizwa (n’abayanditse, ntitwavuga ko nyuma bayubahirije), usibye jenoside, ahubwo nta n’intambara y’amoko na nto yari kuba mu Rwanda. Amakosa yatujyanye muri jenoside yagiye akorwa buhoro buhoro mbere na nyuma ya Manifeste y’abahutu. Si ngombwa ko twirirwa dushaka kuyasesengura uyu munsi, igihe kubwizanya ukuri bidashoboka. Uwo munsi nugera tuzabiganiraho kandi tuzabyumva kimwe, tugamije gusa ko igihugu cyacu kijya mbere, abagituye bakakibamo mu mahoro.
Amahoro kuri twese.
Albert BIZINDOLI, taliki ya 1 kanama, 2018
____________________________________________
Iyi nkuru yasohotse bwa mbere mu kinyamakuru LECP INFO


text:
U Rwanda ku ya 13 Gicurasi 1994
Mu gihe cyo gushyira ahagaragara Hooza Podcast *, Itangazamakuru rya Hooza riratangaza ko ryatangajwe, guhera kuri uyu wa gatanu, tariki ya 5 Gashyantare, ry’amajwi y’igitabo “Bisesero, Ghetto y'i Rwanda ya Warsaw” cyanditswe n'umwanditsi w’Ubufaransa Serge Farnel: ibice by’ iminota 15, byerekanwa buri minsi 2 kuri platifomu, bizemerera abumva bavuga igifaransa gukomeza, ibyumweru byinshi, bumve iyi nkuru kandi ku buntu kuri terefone zabo. Ubuhamya bwatanzwe n'abacitse ku icumu ndetse n'abahoze ari abajenosideri, buvuga cyane cyane uruhare rw'abazungu mu bwicanyi bukomeye bwabaye ku ya 13 Gicurasi 1994 i Bisesero [mu burengerazuba bw'u Rwanda], na bwo buzashyirwa ku rubuga rwa interineti hagamijwe kwemerera kwibiza abumva, bibafasha gushiramo neza hejuru iki gice cyunvikana cyane mumateka yiki gihe. Igihe cyavuganye na Serge Farnel kubyerekeye gutangiza.
Igihe: Kuki utanga amajwi yigitabo cyawe?
Serge Farnel: Nuburyo bwo guha abantu benshi bashoboka kugera kuri iki gice cyingenzi cyamateka yiki gihe cya Afrika aricyo cyarwanyaga byimazeyo abasivili b'abatutsi kuri jenoside iheruka yo mu kinyejana cya 20. Iki gikorwa kidasanzwe cyubutwari cyabereye mumisozi miremire ya Bisesero, muburengerazuba bwu Rwanda. Iyi nkuru itureba twese, twaba Abanyarwanda cyangwa tutari bo, twaba muri Afurika cyangwa tutabaho, ni amateka yacu. Ariko, ntabwo abantu bose basoma cyangwa ntibashobora guhugukira gusoma inkuru nkiyi. Igihe rero Victor Nkindi, washinze Hooza Media, yansabye ko nabyandika muri sitidiyo ye, natekereje ko igitekerezo ari cyiza.
Ni ryari wakoze aya majwi?
Muri 2014, ubwo natangaga iki gitabo mu Rwanda mugihe cyo kwibuka ku nshuro ya 20 jenoside. Abantu bose bateraniye mu murwa mukuru. Nanjye ubwanjye nagiye i Bisesero kubera ko nashakaga kubana na Basesero [abatuye Bisesero] uwo munsi.
Twibutse ko abarokotse ubwicanyi bukomeye bwo ku ya 13 Gicurasi i Bisesero baje muri uyu mwaka ku rwibutso rwa Kigali kugira ngo bahamye ko abazungu bagize uruhare muri ubwo bwicanyi.
Kamera za tereviziyo yu Rwanda nazo zari zihari kandi abareba u Rwanda barashobora kubabona bakumva bavuga kuri aba bazungu, tariki 13 Gicurasi aha hantu h'ikigereranyo. Naho abateranye bahari, bashoboye kubaza ibibazo bashaka kubaza. Wari umwanya wingenzi kubarokotse.
Umwihariko w'iyi nkuru nuko ishingiye ku buhamya bwinshi bwinshi, nibyo?
Benshi cyane, yego. Mu byukuri byari ikibazo cyo kubaka konti yuzuye ishoboka mumateka ya jenoside yabereye i Bisesero. Ubu buhamya, sindi jyenyine nabukusanyije. Nshingiye rero ku masoko menshi, menshi: Uburenganzira bwa Afurika, Komisiyo ya Mucyo, raporo z’abanyamakuru, abandi bashakashatsi ...
Umwihariko w'ubuhamya mwebwe ubwanyu mwakusanyije, ni uko bifitanye isano itaziguye n'abazungu mu bwicanyi bwo ku ya 13 Gicurasi bwahitanye abasivili bagera ku 50.000 i Bisesero.
Rwose. Ariko sindi jyenyine nakusanyije bimwe. Hariho rero abegeranijwe niperereza rya kabiri, byongeye, nkuko abisobanura birambuye mu kiganiro, yaguye kubwamahirwe kubwuruhare, kandi ibi abinyujije kumuyoboro utandukanye cyane nuwanjye. Namenye ko amaherezo yashoboye gusubira mu Rwanda vuba aha. Hanyuma iperereza rya gatatu naryo ryemeje ko abazungu bahari ku ya 13 Gicurasi.
Icyakora, namenyeshejwe ko bimaze imyaka myinshi bibujijwe kubaza abarokotse Bisesero usibye urutonde ruto rw'abatangabuhamya batabonye aba bazungu bo ku ya 13 Gicurasi. Ibi ntibyabuze gutungurwa, hashize imyaka ibiri, umunyamakuru w’umufaransa ukomoka muri RFI aburira abumva kuri radiyo y’Ubufaransa. Ariko sinshidikanya ko ibintu bizahinduka, kandi ibi mumahoro. U Rwanda rwiziritse ku kuri kose kugira ngo rutanyuze, ndetse igice, n'amateka yarwo.
Cyane cyane ko kuba aba bazungu bahari ku ya 13 Gicurasi bitwaje intwaro zikomeye ni ikimenyetso cy’ubutwari budasanzwe bw’aba baturage b’abatutsi badasanzwe, kubera ko bwari bwo buryo bwonyine bwo gutsinda ibitero byabo. Na none, gushyira amateka yabo rwose nicyubahiro tutagomba kubambura. Ni inshingano twese tubakesha.
Kugira ngo ngaruke ku batangabuhamya nabajije ubwanjye, nshizemo n'abo nakusanyije kandi batavuga Abazungu bo ku ya 13 Gicurasi, haba kubera ko ubuhamya bwabo bwerekeye ahandi hantu, cyangwa kubera ko uwo munsi batigeze babona ubwabo i Bisesero. .
Noneho inkuru ntabwo ireba Bisesero gusa?
Mubyukuri, yego, ariko ntidushobora kumva ibibera hariya tutumva icyateye abatutsi benshi kwimuka buhoro buhoro aha hantu. Ariko kubwibyo, tugomba kandi kuvuga ibibera mumujyi wa Kibuye uherereye munsi yimisozi miremire ya Bisesero, umujyi abatutsi bamwe bazashobora guhunga kugirango birinde kwicirwa kuri stade cyangwa mu matorero.
Niba kandi tuvuga, nk'urugero, kuri stade ya Kibuye, tugomba kumva uburyo abajenosideri bashoboye kubahuriza aho. Ibi bituzanira indi komine, iya Mabanza, aho dukurikira umuryango uhatirwa gukora ibirometero makumyabiri kugirango tugere kuri stade. Agiye kuyinjiramo iyo hari (cyangwa izaba ihari, sinshobora kwibuka uwagerayo mbere) undi muryango uwumva akurikira icyarimwe, ariko wabaga ahateganye na stade.
Ngiyo intego y’inkuru: kugira amaso yawe ahantu hose kandi igihe cyose kugirango ubashe kubaka ibyabaye muburyo burambuye, haba mumwanya ndetse no mugihe.
Wavugaga kandi, kubijyanye n'ubuhamya bwo ku ya 13 Gicurasi, ko ushizemo abatarabona abazungu?
Nibyo, kandi ibi muburyo bumwe nkibyo nagusobanuriye. Ugomba kumenya ko nubwo umubare munini w’abarokotse bahamya ko abazungu bahari ku ya 13 Gicurasi, uyu mubare birashoboka ko ari muto cyane nkijanisha ryabacitse ku icumu rya Bisesero.
Kandi kubw’impamvu nziza: nubwo kuboneka kwabo kwari gufata icyemezo, aba bazungu bashoboraga kuba bari hagati ya makumyabiri na mirongo ine, hagati yimbaga y’ibihumbi n’ibihumbi bya jenoside yakorewe Abanyarwanda, abasirikari, imitwe yitwara gisirikare cyangwa abahinzi b’Abahutu. Abatutsi birukaga kugira ngo bahunge umuriro w’intwaro nini n’imbunda, kugira ngo bahunge grenade n’imipanga. Ntabwo bose rero bashoboye kubabona.
N’umwanya wo kuvuga ko niba udashaka guhura n’abashobora gutanga ubuhamya kubihari byabo, uzahura nubu bwoko bwubuhamya ufite amahirwe make, cyane cyane nkuwarokotse wababonye ntabwo byanze bikunze aguha wenyine. amakuru atazi ni ngombwa kuri wewe. Ariko kubw’amahirwe, harahagije muribo bashobora guhamya ko bahari kandi bamaze kubikora.
Abaturage bakiriye bate aya makuru y’uruhare rugaragara rw’abazungu muri ubwo bwicanyi bukomeye?
Igihe cyose dufashe umwanya wo guhangana n’ubu buhamya, ntakindi dushobora gukora usibye kwakira ibyo batubwira. Icyakora, birashoboka ko, ku bantu bamwe, icyiciro cyo gutangara, cyangwa no kudashobora guhangana namakuru nk’aya, cyane cyane niba bari baratewe niki kigeragezo, mugihe runaka, cyo gutesha agaciro abatangabuhamya bageze kure gusebanya!
Ariko, kuva nabyiga, natangaje kurubuga rwiperereza [www.bisesero.net] ibimenyetso byo guhagarika ibi. Tuzareba ko iyi izaba imwe mu nzira ibintu bigomba kunyuramo mu rugendo rwabo rugana ku mateka kandi ko wa mugani wo mu Rwanda uvuga mu buryo bwarwo: "Ukuri kunyura mu bigeragezo by’umuriro utarinze. "
Ku rundi ruhande, biremewe kwibaza uburyo kuba abazungu mu bwicanyi bwo ku ya 13 Gicurasi bitazandikwa mu mateka kugeza igihe kirekire cyane nyuma y'ibyabaye, na cyane cyane nyuma ya komisiyo ya Mucyo [komisiyo y'u Rwanda ishinzwe gukusanya ibimenyetso by'Ubufaransa uruhare muri jenoside, inyandiko y'umwanditsi]
Nabisobanuye ku rubuga rwubushakashatsi kimwe no mu gitabo cyanjye cya mbere. Nk’umunyamakuru, naje guherekeza iyi komisiyo mu Kuboza 2006 i Bisesero. Iperereza rye ryibanze ku minsi itatu kuva ku ya 27 kugeza ku ya 30 Kamena 1994 ya Operation Turquoise [ubutumwa bw’Abafaransa bwatangiye ku ya 22 Kamena 1994 mu Rwanda, inyandiko y’umwanditsi], ibyo bikaba byumvikana kuva ubutumwa bwe bwari ugukusanya ibimenyetso by’uko Ubufaransa bwagize uruhare itsembabwoko.
Yagombaga rero kwibanda ku matariki y’ubutumwa bw’Ubufaransa. Yakoze neza rero ibyo yashinzwe gukora. Kandi yabikoze muburyo bushimishije. Kuri iyi ngingo, imirimo iyi komisiyo yakoze ni amateka adasanzwe. Iperereza ryanjye ryatangiye nyuma y'umwaka umwe raporo ye isohotse, mpita menyesha Bwana Mucyo ibyo nari maze kumenya.
Ni ryari wamumenyesheje ryari?
Gusa nyuma yo kwandika ubuhamya bwa mbere bwerekana ko hari abazungu ku ya 12 na 13 Gicurasi i Bisesero. Tugarutse i Kigali, ikintu cya mbere nakoze ni ukubwira umwe mu bakomiseri ba komisiyo ya Mucyo kuri telefoni, nyuma mpamagara perezida wacyo, mu yandi magambo Jean de Dieu Mucyo ubwe, icyo gihe wari umunyamabanga nshingwabikorwa wa CNLG [National Komisiyo ishinzwe kurwanya Jenoside]. Uwa nyuma yahise ashaka guhura nanjye. Bwana Mucyo noneho twaganiriye kuburebure kugirango tugerageze kumva uwashobora kuba aba bazungu.
Amaze gusesengura ibyihutirwa nasize kopi hagamijwe gukorera mu mucyo, yansabye kugaruka kugira ngo nkomeze iperereza ryanjye, kugeza aho nitabira, hamwe na Tharcisse Karugarama, wari Minisitiri w’ubutabera w’u Rwanda, icyo gihe mu nkunga ye. Igihe yambazaga, sinigeze numva isoni zamuteye. Mu myaka ibiri ishize, yari yarakoze iperereza hamwe nitsinda rye kuruhande yari yarahawe. Njyewe, nari nzanye gusa ikindi kintu kijyanye nigihe kitari mubutumwa bwubufaransa. Mu byukuri, ubwicanyi bukomeye bwa Bisesero bwabaye ku ya 13 Gicurasi, mu yandi magambo nyuma y’uko igikorwa cy’Abafaransa Amaryllis kirangiye cyo kwimura Abanyaburengerazuba (15 Mata) na mbere y’igitero cy’igikorwa cy’Abafaransa Turquoise (22 Kamena), ubutumwa bwatanzwe nk’ubutabazi.
Ni iki utegereje muri iki gikorwa?
Reka afashe kumenyekanisha iki gice cyamateka mugihe cyanjye, mugihe yizeye ko u Rwanda ruzakora ibikenewe, bitarenze, ntasige genocideri yera yo ku ya 13 Gicurasi nta kudahana. Mu bwisanzure, kandi niba ari Abafaransa cyangwa ataribyo, niba icyo gihe bari abasirikare bakora mubisirikare cyangwa abacanshuro. Ibyo ari byo byose! Ariko reka kureka guta igihe. Bagomba kubibazwa.
Imwe mu myitwarire ikomeye ni iy'abagabo bahembwa Paul Barril bishoboka ko bari bagize iri tsinda rya jenoside. Umubare wibintu bifatika byerekana ibi. Kandi aba bagabo baramenyekana. Turacyavuga abasivili ibihumbi mirongo itanu bishwe mumunsi umwe! Ntitukibagirwe. Inshingano zacu zo kudakora ni nini imbere yamateka.


text:
Mu gihe Ishami ry’Umuryango w’Abibumbye ryita ku Buzima (OMS) rivuga ko umubare w’abanywi b’itabi wagabanutseho miliyoni 60 hagati y’umwaka wa 2000 na 2018, abarinywa ndetse n’abaricuruza mu Rwanda baravuga ko ritakiri mu muco nyarwanda.
Hambere mu Rwanda, mu misango y’ubukwe wasangaga itabi rifite umwanya w’ingenzi. Gusa muri iki gihe, abakunze kuyobora imisango y’ubukwe bemeza ko uyu muco usa nk’aho wamaze kuyoyoka.
Rwamuhizi Fidele yagize ati “Aho mbyirukiye nabonaga abantu basangira itabi ari abakuru barinywa bakarisangira ndetse nuryimye undi bikamubabaza, abakuru barisangira baganira, bari ku rugendo cyangwa se bataramye basangira inzoga; ariko habagaho n’igihe inkumi zigeze igihe zo kurambagizwa yabikaga itabi azaha umusore uzamurambagiza ndetse wajya no gutaha akaguha impamba.
Na ho Kabagema Aphrodice we avuga ko ugukomera ku itabi mu muco nyarwanda byanatumye hari imigani imwe n’imwe ihimbwa irishingiyeho. Gusa agashimangira ko uwo muco waje guhinduka bitewe n’uko abantu bamenye ububi bwaryo.
Yagize ati “Mu muco nyarwanda itabi cyari ikintu gikomeye kuko uwakwimaga itabi nta n’ikindi yashoboraga kuba yaguha ni nacyo cyatumaga mu Kinyarwanda baca umugani ko Icyo umutima ushaka, amata aguranwa itabi. Uyu munsi rero byagiye bihinduka kubera imihindagurikire y’ibihe ntabwo mu mihango nyarwanda bagikoresha itabi kubera ingaruka zaryo bakagira uburyo babihinduranyamo n’ibindi bintu bitewe n’umuco w’abantu.’’
Mu bakinywa itabi harimo abageze mu zabukuru n’abakiri bato bavuga ko ngo kurireka byabananiye n’ubwo basobanukiwe ububi bwaryo.
Umwe mu barinywa yagize ati “Ariko ikintu numvise kirimo cy’ingorane ku itabi ni uko ucika intege kuko nk’ubu ahantu nashoboraga kuba nakwiruka nkagera sinkibasha kuba nahagera numva ncika intege ibihaha bidakora neza ari nk’ikintu gishoboka mbonye n’umuti watuma ndireka narireka rwose.”
Undi ati “Jye ndacyarinywa rwose eeeh n’ejobundi narivuye noneho mara iminsi 3 ntarinywa inzoka ziranyica nenda gupfa nshaka kuruka kandi nta kunda kuruka ubwo rero ndongera ndisubiraho ariko mbonye umuti warimvura naba ngize amahirwe.’’
Bamwe mu bacuruzi b’itabi bavuga ko bafite ibimenyetso bigaragaza ko umubare w’abanywi baryo ugenda ugabanuka mu Rwanda.
Umuganga w’indwara z’umutima, Dr. Vincent Nsengimana yemeza ko itabi rigira ingaruka nyinshi ku buzima bw’abarinywa ndetse n’abatarinywa.
Ati “Niba ari ubwonko butabonye amaraso ni bwo ujya wumva ngo habaye Stroke, umutima iyo imitsi yawo yazibye ni bwo bakubwira ngo habaye indwara z’umutima bitewe n’uko igice cy’umutima cyabuze amaraso. Amaraso iyo atagera mu maguru neza, mu birenge, bitewe n’imitsi yazibye ugasanga kubera nicotine ugasanga bamuciye amaguru kubera ya myanda yo mu itabi.’’
Mu Rwanda ubushakashatsi bwakozwe muri 2014/2015 n’Ikigo cy’Igihugu cy’Ubuzima, bwagaragaje ko abagabo 10% ari bo banywa itabi na ho 2% by’abagore bakaba ari bo barinywa.
Ku isi abanywa itabi bavuye kuri ,miliyari 1,397 mu 2000 bagera kuri miliyari 1,337 muri 2018; bivuze ko miliyoni 60 z’abanywi b’itabi ari bo barivuyeho mu myaka 20 ishize.
Muhabura.rw


text:
Iyo umuntu yakijijwe, agomba kumenya ngo ndi nde muri Kristo Yesu, naremewe iki, hanyuma ni gute nagikora?. "Nk’uko umubiri udafite umwuka uba upfuye, ni ko no kwizera kudafite imirimo kumeze, kuba gupfuye"
Mu nyigisho zabanje kubijyanye no kwizera, twavuze ku bwoko( uburyo) 10 bwo kwizera. Twanagarutse kandi ku bintu bikuza kwizera, twabonye ko hari n’ibintu bishobora kubangamira kwizera. Ibyo bintu twasanze ari inkoni ikubita kwizera, ni urusika rukomeye umuntu akwiye gukuraho kuko rutuma atashyikira kwizera. Uyu munsi tugiye guhuza kwizera gufatanyije n’imirimo.
Ni mu gitaramo cy’ijambo ry’Imana n’indirimbo cyabaye kuri uyu wa 31 Mutarama 2021 kinyuze kuri Agakiza Tv. Hamwe na Pasiteri Habyarimana Desire, umufasha we Ada Kiyange Darlene wari umuyobozi wa gahunda, ndetse n’umuramyi Ashimwe Dominic.
"Mbese bene Data, byavura iki niba umuntu avuga yuko afite kwizera, nyamara akaba ari nta mirimo akora? Bene uko kwizera kwabasha kumukiza? Cyangwa se, hagira mwene Data w’umugabo cyangwa w’umugore wambaye ubusa, kandi akaba abuze ibyokurya by’iminsi yose, maze umwe muri mwe akamubwira ati “Genda amahoro ususuruke uhage”, ariko ntimumuhe ibyo umubiri ukennye byavura iki? uko ni ko no kwizera iyo kudafite imirimo, ahubwo kuri konyine kuba gupfuye.
Ahari umuntu yazavuga ati “Wehoho ufite kwizera, jyeweho mfite imirimo.” Nyereka kwizera kwawe kutagira imirimo, nanjye ndakwereka kwizera kwanjye kugaragazwa n’imirimo yanjye. Wizera yuko Imana ari imwe rukumbi. Ibyo ni byiza, ariko abadayimoni na bo barabyizera bagahinda imishyitsi.
Wa muntu utagira umumaro we, ntuzi yuko kwizera kutagira imirimo ari impfabusa? Mbese sogokuruza Aburahamu ntiyatsindishirijwe n’imirimo, ubwo yatangaga Isaka umwana we ngo atambwe ku gicaniro? Ubonye yuko kwizera kwafatanije n’imirimo ye, kandi ko kwizera kwe kwatunganijwe rwose n’imirimo ye.
Ni cyo cyatumye ibyanditswe bisohora, bya bindi bivuga ngo “Aburahamu yizeye Imana bimuhwanirizwa no gukiranuka”, yitwa incuti y’Imana. Mubonye yuko umuntu atsindishirizwa n’imirimo, adatsindishirizwa no kwizera gusa.
Dore na maraya uwo Rahabu. Mbese ntiyatsindishirijwe n’imirimo ubwo yacumbikiraga za ntumwa, akaziyobora indi nzira?. Nuko rero nk’uko umubiri udafite umwuka uba upfuye, ni ko no kwizera kudafite imirimo kumeze, kuba gupfuye". Yakobo 2: 14-26
Abantu benshi barizeye birangirira aho, kwizera kwabo ntikwakura kuragwingira bituma imirimo yo kwizera itagaragara mu buzima bwabo. Yakobo yaduhamirije ko iyo kwizera kugumye kuri konyine kudashobora gukura. Reka tubigereranye n’umwana, aramutse avutse ntakorerwe ibikurikira ntashobora kubaho. Uku niko abantu benshi byabagendekeye, babuze gukura mu kwizera.
Iyo umuntu akijijwe aba atsindishirijwe, ibyo ni igikorwa gikorwa n’Umwuka Wera nta ruhare rwawe rurimo, ni ukwizera kwavutse. Hirya yo gutsindishirizwa kwizera kumaze kuvuka, umuntu akurikizaho kwezwa no guhinduka ku ngeso.
Iyo umuntu amaze guhinduka ku ngeso, ni byiza kureba ko adafite umutima ukomeretse, yasanga afite ibikomere akabizana kuri Yesu akabimukiza. Hanyuma ugatera indi ntambwe yo gutunganya kwizera kwe, akagira agakiza gakomeye kubatse ku rufatiro ruzima, adapfa kugushwa n’ikibonetse cyose.
Ibi rero ni ibigaragaza ko kwizera k’umuntu kugenda gupfa, hakazasigara izina gusa. Kuko niba kwizera kutagaragazwa n’imirimo ntakuzaba guhari, Yesu yaravuze ngo “ Nimukundana nibwo bazamenya ko muri abigishwa”.
Mu ijambo ry’Imana Bibiliya yaduhaye ingero z’abantu 2: Urimo kuvuga ko afite kwizera, undi akavuga ko afite kwizera gufite imirimo. Mubyukuri birumvikana ko uzemerwa ni ufite kwizera kugeretseho imirimo.
Mu 1Abakorinto 15: 58, haravuga ngo” Nuko bene Data bakundwa, mukomere mutanyeganyega murushaho iteka gukora imirimo y’Umwami, kuko muzi yuko umuhati wanyu atari uw’ubusa ku Mwami".
Ikintu kigaragaza ko abantu bakomeye mu gakiza, ni uko bakora imirimo y’Umwami badahaswe. Iyo umuntu afite ububyutse muri we, ajya gusura abarwayi ku bitaro ntawabitangaje, arwana no kureba icyo yakora kugira ngo Ubwami bw’Imana bwubakwe.
Kwizera kutagira imirimo nink’ukw’abadayimoni
Ku murongo wa 19 mu ijamo twasomye muri Yakobo haravuga ngo" Wizera yuko Imana ari imwe rukumbi. Ibyo ni byiza, ariko abadayimoni na bo barabyizera bagahinda imishyitsi".
Abadayimoni bo barenza aho twebwe tubyizera, bahinda imishyitsi bazi Imana iyo ari yo. Bahoze babana mu ijuru( Satani yahoze ayoboye kuramya no guhimbaza). Ntabwo dukwiye kugira kwizera nk’ukw’abadayimoni. Nkuko twabigarutseho iyo umuntu yakijijwe, agomba kumenya ngo ndi nde muri Kristo Yesu, naremewe iki, hanyuma ni gute nagikora?.
Hari abantu benshi bazarinda bapfa batazi icyo baremewe!, bashobora kugera mu ijuru ntawaca urubanza, ariko Bibiliya iravuga ngo ‘Bazagera yo nk’abakuwe mu muriro’. Ni abantu badafite ikintu na kimwe bazahemberwa, nta kamba bazambara mu bwami bw’Imana kubera ko batigeze bakora imirimo yo kwizera.


text:
Igisobanuro n’akaga gakomeye ko kurota urya nk’inzira y’umwijima.
Hari ibibazo byinshi bikomeye bifite aho bihuriye no kurota urya mu nzozi, niyo mpamvu tugomba kureba icyatugeza ku ntsinzi yacu ku mwanzi wacu n’imigambi ye.
Umuntu uwibona ari kurya mu nzozi akenshi ntakunze gutsinda umwanzi we byoroshye kuko ari imwe mu nzira z’ubwenge Satani akoresha aboha abakozi b’Imana, Bityo ngo abenshi barota barya biragorana kugirango bazatere imbere kabone nubwo baba bafite ubumenyi bubafasha gutera imbere ntibijya bikunda.
Igisobanuro cyo Kurota urimo kurya:
*Kurota urimo kurya ngo bisobanura ko ushobora kuba urimo guhuzwa na roho ya sekibi, Mu yandi magambo ni ukuvuga ko umuntu wa nyawe uri muri wowe aba arimo avangirwamo indi roho.
*Kurota urimo kurya kandi ngo bishobora no gusobanurwa ko urimo guhindanya roho yawe, urimo kuyiroga ndetse urimo guha ikaze ibibazo bikomeye mu buzima bwawe.
Muri iki gihe izi ndota zugarije benshi, Ndetse benshi bifashisha intwaro ikomeye yo gusenga kugirango bihagarare nyamara ariko bikanga kuko usanga bikiba kuri benshi, Ariko ndagirango nkubwire ko udakwiye kwiheba ahubwo ukwiye kurushaho gusenga Cyane ndetse no guhagarika gukora ibidahesheje Imana icyubahiro.


text:
Minisitiri wa Siporo, Aurore Mimosa Munyangaju, yatunguwe n’abaturage b’ingeri zinyuranye yasanze muri siporo i Musanze
Minisitiri wa Siporo, Aurore Mimosa Munyangaju, yatunguwe n’abaturage b’ingeri zinyuranye yasanze muri siporo ya bose muri gahunda ya ‘Car Free day’ yabereye mu Mujyi wa Musanze ku cyumweru ku itariki 09 Gahyantare 2020.
Imbaga y’abaturage bitabiriye siporo ya bose
Ni gahunda yashimishije Minisitiri Munyangaju, kubona abaturage mu ngeri zinyuranye, abashinzwe umutekano, abasiviri barimo abakecuru, abasaza, abana n’abandi, bitabiriye, aho yavuze ko kubona iyo mbaga yose muri siporo byamurenze.
Yagize ati “Byandenze. Intara y’Amajyaruguru ni yo yantumiye bwa mbere muri iki gikorwa nkimara guhabwa inshingano zo kuba Minisitiri wa siporo. Uyu munsi mu Majyepfo na bo bari bantumiye ariko biba ngombwa ko nza hano i Musanze. Nshimishijwe n’ubwitabire bwa Musanze muri Car Free day mu ngeri zose z’abaturage, hari abashinzwe umutekano, abasivire, abakecuru, abasaza n’abana. Mbese ni ibintu by’agaciro”.
Nyuma yo kuzenguruka mu duce tunyuranye tugize umujyi wa Musanze hamwe n’abaturage bahuriye mu masibo anyuranye, Minisitiri Mujyangaju yakoranye n’abo baturage imyitozo ngororamubiri muri Sitade y’ishuri ry’ubumenyingiro rya Muhabura Integrated Polytchnic College (MIPC), aho yasabye abaturage kugeza uwo muco no mu miryango.
Ati “Kuza mu Ntara y’Amajyaruguru kwifatanya namwe muri siporo, ni uburyo bwo kubereka ko twishimiye kwifatanya namwe, kandi tubashishikariza gukomeza muri uwo murongo”.
Minisitiri Munyangaju yasabye abayobozi gufasha abaturage siporo ya bose ikagera no mu miryango
Akomeza agira ati “Mbashimiye ko mwitabiriye muri benshi, ubutumwa twabaha ni uko mu Ntara y’Amajyaruguru nk’uko siporo mwayitabiriye muri benshi aho yageze mu mirenge yose, ubutumwa twatanga ni uko yagera no mu midugudu, ikagera n’ubwo igera mu miryango, umubyeyi umugabo, umubyeyi umudamu, bagahaguruka bose bagahagurukana n’abana bakajya muri siporo”.
Minisitiri Munyangaju yavuze ko abayobozi barimo ba Meya na ba Gitifu b’imirenge bakomereza muri uwo murongo wo gutoza abaturage siporo, bagakomeza kuyifata nk’ingirakamaro ku buzima bwabo.
Abaturage bitabiriye iyo siporo, bishimiye kuba bari kumwe na Minisitiri wa Siporo kuri uwo munsi, cyane cyane abageze muza bukuru, bavuga ko bamaze kumenya ko siporo ari nk’urukingo ku buzima bwabo.
Bukayire Michel w’imyaka 62, ati “Siporo ni nziza ni nk’urukingo ku buzima bwacu, cyane ituma ntasaza vuba. Ituma kandi ntigunga nkabana n’abandi, imitsi ntihinamirane kandi ngahora nshyushye mu mubiri ngahorana ubuzima bwiza”.
Akomeza agira ati “Kugira ngo siporo izagere mu muryango nk’uko Minisitiri yabidusabye, ni uko twabikangurira abo twasize mu rugo. Nk’ubu naje gushaka ubuzima bwiza ariko nasize umugore wanjye aryamye. Inama Minisitiri aduhaye ni ingenzi, ubutaha nzazana n’umugore wanjye, abana bo bari ku ishuri”.
Ingabo z’igihugu na zo ntizatanzwe muri siporo rusange
Nyirasafari Sawiya ati “Twitabiriye siporo kandi turayikunda cyane, kuko inanura umubiri wose kandi n’ubusanzwe dusanzwe twitabira siporo. Siporo mu muryango irashoboka muri Musanze. Ngira ngo mwabonyemo abakecuru kugeza n’ubwo haza na ba bandi bo muri AVEGA bakuze cyane. Siporo ni nziza imitsi irarambuka, ahubwo bayishyire no mu midugudu bibe ihame ku Munyarwanda wese”.
Kuba Minisitiri yatekereje kwifatanya n’Intara y’Amajyaruguru muri siporo, ni igikorwa cyashimishije Umuyobozi w’iyo ntara, Gatabazi JMV na we wari witabiriye iyo siporo, avuga ko ibyo Minisitiri yasabye bigiye gushyirwa mu bikorwa, umuryango wose ugahagurukira rimwe ugakora siporo.
Minisitiri Munangaju yageze aho akora na siporo ku igare
Agira ati “Nkuko Minisitiri abisabye ko siporo igera mu muryango, turashaka ko umuryango wose uhagurukira rimwe. Twifuza ko siporo ijya mu bana cyane cyane. Umuryango wose ukoze siporo byaba byiza cyane. Umugabo n’umugore baramutse bazinduka muri weekend biruka bose, byaba byiza kugira ngo umuryango wose ugerwego n’ubuzima”.
Avuga ko bagiye kwandikira abayobozi bose b’uturere mu rwego rwo kubibutsa gukangurira abaturage mu miryango gukora siporo ku buryo umuturage wese azagerwaho na yo.
Abitabiriye siporo bipimishije indwara ngo bamene uko ubuzima bwabo buhagaze
Nyuma ya siporo, Minisitiri wa Siporo n’abandi bayitabiriye bitabiriye gahunda yo


text:
Sobanukirwa akamaro ko kurya umuneke buri munsi
Imineke ni kimwe mu biribwa bifasha umubiri w’umuntu kugubwa neza, kuko ifite intungamubiri z’amoko atandukanye ndetse n’imyunyu ngugu nka potasiyumu.
Benshi mu bakunda kugura imbuto bavuga ko imineke iryoha cyane, tukaba tugiye kureba umumaro wo kurya nibura umuneke umwe ku munsi, nk’uko bigaragara ku rubuga www.everydayhealth.com rwandika ku buzima.
Imineke ifasha kugabanya agahinda gakabije (depression)
Agahinda gakabije gaterwa na ‘serotonim’ iba yabaye nyinshi mu bwonko, mu mineke habamo ‘tryptophan’ ibasha kugabanya cyangwa gukuraho ibimenyetso by’agahinda gakabije.
Igabanya ibyago byo kurwara asthma
Ubushakashatsi bwakorewe mu Bwongereza bwagaragaje ko abana barya nibura umuneke umwe ku munsi bibagabanyiriza 34% byo kuba barwara asthma.
Imineke ni ingenzi mu buzima bwa buri munsi kuko yiganjemo intungamubiri zifasha umubiri kumererwa neza. Ni byiza gushyira imineke muri buri funguro ryacu kugira ngo turusheho kugira ubuzima buzira umuze.
Kurya imineke bituma amagufa amererwa neza
Intungamubiri ziboneka mu mineke zubaka amagufa ndetse zikayakomeza ku buryo atavunagurika uko yiboneye kose.
Irinda umubiri kurwaragurika
Mu mineke habamo ‘antioxydants’ nyinshi zikarema utunyangingo twinshi turwanya ikintu cyose cyatera indwara mu mubiri, nk’indwara y’umutima, diyabete na kanseri.
Ifasha ubwonko gukora neza
Imineke ikungahaye kuri potasium na magnesium, iyo myunyu ngugu ifasha ubwonko kugira icyerekezo kizima no gukora neza.
Kurya imineke bifasha mu kugabanya ibiro
Ku bantu bashaka kugabanya ibiro, imineke ni amahitamo meza cyane kuko ifasha mu gushongesha ibinure, bityo hehe no guhura n’umubyibuho ukabije.


text:
Amarira ni ingenzi kuko adufasha kwerekana amarangamutima yacu. Iyo usomye witonze mu butumwa bwiza Pawulo yandikiye Abafilipi, usanga Pawulo yaravuganye amarira menshi avanze n’intimba ababazwa n’abarwanya ubutumwa bwa Kristo, ni byiza rero kurira kuko amarira afite umumaro utangaje mu guhishura uko wiyumva kandi azana impinduka byanze bikunze.
Hariho benshi bagenda ukundi, abo nababwiye kenshi, na none ndababwira ndira yuko ari abanzi b’umusaraba wa Kristo. Amaherezo yabo ni ukurimbuka, Imana yabo ni inda, biratana ibiteye isoni byabo bahoza umutima ku by’isi (Abafilipi 3:18-19).
Ese amarira avuga iki?
Amarira ashobora kuvuga (Aha ndavuga amarira nyayo, atari amahimbano). Amarira ashobora kukubwira ibyo ukunda, ibyo wicuza, ibyo wifuza, ibyo wabuze, amarira kandi akubwira igikomeretsa umutima wawe.
Kubura amarira (nyakuri) nabyo biravuga. Amaso yumye cyangwa atagira amarira ashobora kwerekana kubura urukundo, kubura kwicuza, cyangwa kwifuza. Bishobora kandi kwerekana kunanirwa gushima ibikwiye gushimwa, na none byerekana umutima utajya umenekera Imana.
Mubyukuri birakwiye kwita ku marira yacu cyangwa ku kubura kwayo, kuko amarira avuga ikintu cy’ingenzi ku buzima bwacu nk’uko Pawulo byamugendekeye amarira ye yasubanuraga ibintu bitandukanye.
Uburakari buvanze n’intimba
Ese amarira ya Pawulo atubwira iki? Abantu bari barihinduye abanzi b’ubutumwa bwiza bakomerekeje umutima wa Pawulo.
Pawulo yarize amarira menshi kandi yarizwaga n’abantu bigometse ku Mana bakarwanya ubutumwa bwayo, ibi yabigaragaje mu gice cya 3:2-3 (Abafilipi) aho yagize ati:"Mwirinde za mbwa, mwirinde za nkozi z’ibibi, mwirinde n’abakeba gukeba kubi, kuko twebwe turi abakebwe gukebwa kwiza, abasenga mu buryo bw’Umwuka w’Imana, tukishimira Kristo Yesu ntitwiringire iby’umubiri..."
Pawulo ntiyababaye gusa, nk’uko umurongo wa 18 ubigaragaza, ahubwo yashenguwe umutima kubera bene wabo b’Abayahudi bari baranze Mesiya wabo, Pawulo yarijijwe n’ abiyita abakristo banze ubutumwa bwiza maze bihindura abanzi b’ umusaraba wa Kristo ”(Abafilipi 3:18). Yarize amarira nyayo kubwo "kurimbuka" bagombaga guhura nako mugihe bananiwe kwihana (Abafilipi 3:19).
Amarira ya Pawulo yerekanaga gushira amanga:
Pawulo yerekanye ubushizi bw’amanga budasanzwe mu kurengera ubutumwa bwiza. Gukomereka umutima bitewe n’abamurwanya. Uru ruvange rwo gukomereka umutima no gushira amanga bigaragaza umutima wuzuye urukundo no kwicisha bugufi.
Pawulo yakundaga Kristo ku rwego rwo hejuru nk’uko yabigaragaje (Abafilipi 3:2, 3:18). Mu gice cya 3:8 yashimangiye urukundo akunda Yesu ati: "Ndetse n’ibintu byose mbitekereza ko ari igihombo kubw’ubutunzi butagira akagero, aribwo kumenya Kristo Yesu. Ku bw’uwo nahombye ibyanjye byose, ndetse mbitekereza ko ari amase kugira ngo ndonke Kristo".
Ikindi kandi Pawulo yakundaga abera ba Kristo cyane, nk’uko tubibona mu butumwa bwiza yandikiye Abafilipi 1:7-8 "Kandi birankwiriye ko mbatekereza ntyo mwese, kuko mu ngoyi zanjye no mu mpaka ngira kurwanira ubutumwa bwiza mpamya ko ari ubw’ukuri mbahoza ku mutima nibuka ko musangiye nanjye ubuntu bw’Imana."
Umutima wuje urukundo rwinshi no kwicisha bugufi wagombaga gusenyuka mugihe abantu banze icyateye Pawulo umunezero nk’uwo n’ubwo bamurwanyaga byimazeyo kandi bakangiza umurimo we.
Pawulo yagaragaje umutima wiyoroheje. Yavuze ashize amanga igihe byari bikenewe. Ariko kandi ubutwari bwe bwerekezaga ku bandi bafite imitima ikomeye, itizera, yavuganye ubutwari buvuye ku mutima. Yababwiye arira, Mubyukuri buri wese akwiye kwifuza kugira urukundo nk’urwo no kwicisha bugufi.
Source: desiringGod.org
[email protected]


text:
U Rwanda rwubashywe ku Isi kubera umuco warwo ukomeye – Prof. Niyomugabo
Yanditswe na Rutayisire Emile
Intebe y’Inteko Nyarwanda y’Ururimi n’Umuco, Prof. Niyomugabo Cyprien, ahamya ko u Rwanda rwubashywe ku Isi kubera umuco ukomeye rufite. Ntiyemeranya n’abavuga ko umuco nyarwanda wacitse.
Prof. Niyomugabo avuga ko umuco w’Abanyarwanda ucitse ntacyo Abanyarwanda baba ari cyo, akagira ati “Nta bwo umuco w’Abanyarwanda wacika twaba turi bande? Nta bwo twaba Igihugu cyubashywe ku Isi, nyuma y’imyaka 25 twibohoye ibibi byose, ntibyashoboka tudafite umuco kuko ahubwo umuco dufite ukomeye cyane ni wo watumye tugera aho tugeze uyu munsi.”
Akomeza avuga ko Abanyarwanda bagomba kurushaho kunoza ibyo bakora bikaba byiza kandi bagashaka ibisubizo mu muco nyarwanda bigacishwa mu muyoboro w’Ikinyarwanda ndetse n’indimi z’amahanga ziza zikungahaza Ikinyarwanda nazo Abanyarwanda bakazimenya neza bakajya kuzihahishamo ubumenyi bukazanwa bugacishwa mu Kinyarwanda, ubwo bumenyi bugakoreshwa mu bworozi, mu buhinzi, mu itangazamakuru no mu zindi ngeri zose z’ubumenyi.
Prof. Niyomugabo avuga ko hari indangagaciro zagiyeho kuva u Rwanda rwabaho ku buryo nta muntu n’umwe ushobora kuzitatira ngo bamwemerere, iyo ikaba ari na yo mpamvu Leta y’u Rwanda yashyizeho Inteko Nyarwanda y’Ururimi n’Umuco, ihabwa n’inshingano zo kugira ngo hatagira icyakwangiza umuco nyarwanda ariko akagaruka ku nshingano z’umuryango agira ati “Aba mbere bagombye kwicara bakabungabunga umuco ni umuryango ugizwe n’umugabo n’umugore n’abana kuko ari cyo gicumbi cy’umuco w’u Rwanda”.
Akomeza avuga ko iyo Abanyarwanda batagira umuco ukomeye batari kwikemurira ikibazo cy’abantu ibihumbi byinshi bakoze Jenoside yakorewe Abatutsi bari bafunzwe bagacirwa imanza binyuze mu Nkiko Gacaca, igitekerezo cyavuye mu muco nyawarwanda.
Mu mateka y’u Rwanda, Inkiko Gacaca zihafite imizi, aho mu bihe bya kera abakurambere bahuriraga mu gacaca, abafite ibibazo bakabacira imanza ariko ahanini hagamijwe kubunga. Jenoside yabaye mu Rwanda yeteje ibibazo byinshi cyane, harimo n’iby’ubutabera, kuko imanza zagombaga gucibwa zari gufata imyaka isaga 110 iyo zicibwa n’inkiko zisanzwe.
Nyuma yo kubona ikibazo cyari mu rwego rw’ubutabera aho imyaka itanu nyuma ya Jenoside hari hamaze gucibwa imanza 6000 mu gihe izindi 120.000 zari zitaracibwa, hatekerejwe uburyo bw’Inkiko Gacaca.
Inkiko Gacaca zashyizweho n’itegeko ngenga n° 40/2000 ryo ku wa 26/01/2001 risimburwa n’itegeko ngenga nº 16/2004 ryo ku wa 19/06/2004 zigamije gufasha kumenya ukuri ku byabaye muri Jenoside yakorewe Abatutsi, kwihutisha imanza z’abakurikiranyweho ibyaha bya Jenoside n’ibindi byaha byibasiye inyoko muntu, guca umuco wo kudahana, gufasha Abanyarwanda kugera ku bumwe n’ubwiyunge hakoreshejwe ubutabera bwunga no kugaragaza ubushobozi bw’Abanyarwanda bwo mu kwikemurira bibazo. Icyo gihe Inkiko Gacaca zagizwe rimwe mu mashami yari agize Urukiko rw’Ikirenga.
Perezida Paul Kagame na we yagize icyo avuga ku Nkiko Gacaca aho yagize ati “Tuzi agaciro n’umumaro by’Inkiko Gacaca. Ibyo izo nkiko zagezeho birenze ibyo buri wese yatekereza. Inkiko Gacaca zafashije mu gutanga ubutabera no kunga Abanyarwanda. Izi nkiko ni igihamya cy’ubushobozi twifitemo bwo kwikemurira ibibazo bamwe bakeka ko bidashoboka.”
Kamari Anicet utuye mu Mujyi wa Kigali yemeza ko Abanyarwanda bafite umuco ukomeye ugomba gushyigikirwa no gushimangirwa, agatanga urugero nk’umuco w’ubudahemuka warangaga Abanyarwanda kandi bakaba bazi ko gutatira igihango byagiraga ingaruka. Akagira ati “Kera abantu bagiranaga igihango bakanywana, uwo muco ni mwiza harebwa uburyo bundi ntibanywane nk’uko byakorwaga ariko imyemerere yo kumenya ko wagira ingaruka ku guhemuka ikagumaho.”


text:
Monthly Archives: June 2016
Abahutu ni batihana amaraso bamennye,nimilimo mibi yo kuroga bakomeje gukorera mu mahanga,ntibazaragwa gakondo ya bakiranutsi.Naho Abatutsi bageze ku nkengero z’ubutayu ngo babwinjiremo bigishwe kubaha Uhoraho Uwiteka Imana ya bakiranutsi!
June 29, 2016 ijambo ry’Uhoraho rinzaho maze rirambwira riti,mwana w’umuntu,dore mu gihugu cy’IBABLON hagiye kuzaba amatora ‘umukuru w’igihugu kandi ayo matora azaba akomeye cyane ku buryo ashobora kuzavamo intambara kubera yuko abahatanira uwo mwanya ntawushaka kwemera yuko atsinzwe mu matora.
Ubwenge n’ubuhanga,bituruka k’Uhoraho!
June 26, 2016 Ijambo ry’Uwiteka rinzaho maze rirambwira riti,mwana w’umuntu,igihugu cy’IBABYLON kigiye gucana umubano mu byagisirikare n’igihugu cya America,kuko bari bafite ibihumbi 30,800 none bagiye kwirukana izo ngabo z’America hasigare ibihumbi 10,800 nazo zizasezererwa hanyuma.
Iterabwoba ryabaye iturufu yo kwigizayo abatavuga ruwe muri politike!!?
Ikinyamakuru inyangeNews kimaze igihe gikora itohoza ku bitero byitiriwe idini ry’Abaislam aho babihaye izina ryiterabwoba (terrorist) bikaba bimaze guhinduka icyorezo gikomereye abatuye isi kandi bikaba byaratumye izina ry’idini ry’abaislam rihinduka ribi ndetse rikagaragara nabo cyane mu maso yabatuye isi.
Inzara muri gakondo ya bakiranutsi imeze nabi ku buryo abafite amafaranga ku makonti ashobora gufatirwa na leta ikayiguriza!!!
Uwiteka Imana ntako atagize ngo akize ubwoko bwe,kubera bwanze kumvira ijambo ry’Uhoraho,nawe yohereje inzara kugirango bahunge umujinya w’Uwiteka uzatera wahanuwe na bahanuzi kuko yabonye bakomeza kwinangira umutima bituma Uhoraho akoresha ukuboko ku Ibumoso ateza amapfa akomeye cyane mu gihugu kugirango bakize ubugingo bwabo.
Kutubaha Imana bitera ubugoryi!!!
June 25, 2016 Ijambo ry’Uwiteka rinzaho maze rirambwira riti,mwana w’umuntu,dore inkozi z’ibibi ziteguye imigambi mibi munsi y’igikombe cya gakondo ya bakiranutsi,none injira mu masengesho kugirango Uhoraho abulizemo imigambi n’inzira zabo uko niko Uwiteka avuga.


text:
Kanseri ishobora gufata ahariho hose mu mubiri. Bitangira mu gihe uturemangingo dukuze nabi mu buryo budasanzwe. Ibi bikaba bibi mu mubiri wa muntu ugakora uko utarusanzwe ukora. Ku bantu benshi kanseri iba ishobora kuvurwa igikira bigendeye kugihe yatangiye kuvurirwa, abantu benshi nyuma yo kuvurwa ubuzima burongera bugakomeza.
Kuvuga kanseri birenze kuvuga indwara imwe.
Kanseri ifite ubwoko burenze bumwe. Kanseri ishobora gutangirira mu bihaha, ibere, mu rura runini, ndestse no mu maraso. Kanseri zishobora guhurira kubintu bimwe, ariko zigatandukanira uko zikura n ’uburyo zikwirakwira mu mubiri.
Kanseri iza gute ?
Uturemangingo mu mubiri twose tuba dufite imirimo runaka. Uturemangingo tuzima twigabanya mu buryo bunoze. Tugapfa mu gihe twangijwe n’ikintu runaka, tugasimburwa n’utundi turemangingo dushya, tukajya mu mwanya w’utwapfuye. Ariko iyo ari kanseri uturemangingo twapfuye tuguma gukura muburyo butagenzuwe n’umubiri ndetse hagakorwa uturemangingo dushya. Ibyo bigenda byanduza n’uturemangingo twari tuzima ; Ibyo bigatera ibibazo ku gice iyo kanseri yatangiriyeho. Ndetse kandi bikaba byanakwirakwira mu bindi bice by’umubiri.
Kanseri zitandukana gute ?
Kanseri zimwe zikura kandi zigakwirakwira mu mubiri byihuse. Izindi zigakura zikana kwirakwira gacye. Ikindi nuko kanseri zakira ubuvuzi mu buryo butandukanye. Zimwe muri kanseri zivurwa no kubaga igice cyagize ikibazo kikavaho, izindi kanseri zikavurwa n’imiti ya chemotherapy. Akenshi kubikoresha byombi bikunze gutanga umusaruro kurusha uburyo bumwe.
Ni iki gitera kanseri ?
Bitewe nuko kanseri ari urusobe rw’itsinda ry’indwara, ishobora kugira ibiyitera byinshi nka ; imibereho yaburi munsi (daily lifestyle habits), uruhererekane mu turemangingo biturutse mu muryango (genetics), ibituruka mu bikikije aho umuntu atuye (carcinogenic and environmental factors).
Ibyiciro bya kanseri (stages).
Ibi byiciro babivuga bakurikije aho kanseri igeze iva kukaremangingo yatangiriyeho. Uzumva abantu cyangwa muganga avugako kanseri igeze ku cyiciro cya 1 cyangwa 2. Ibi bifasha muganga kumenya ubuvuzi akorera umurwayi. Icyiciro cya 1na 2 biba bivuzeko itarakwirakwira mu mubiri cyane ngo igere kure yaho yatangiriye. Naho 3 na 4 biba bivuzeko kanseri igeze kure cyane yaho yatangiriye.
Ese wakwirinda kanseri gute ?
Byagaragayeko ku kigero cya 40% by’impfu z’ama kanseri zakwirindwa. Kanseri ziterwa no gukoresha itabi. Kwirinda kanseri bigufasha no kwinda izindi ndwara z’akarande, Bikunze kugaragarako abantu bafite uburwayi baba bafite icyabiteye bahuriyeho nk’indwara zifata mu buhumekero, izifata umutima, diyabete, n’izindi.
Kugirango wirinde kanseri, ni byiza ko wirinda ibi bikurikira ;
- Gukoresha itabi.
- Gukoresha cyane ibinyobwa bisembuye.
- Kutarya kenshi imboga n’imbuto.
- Kudakora siporo.
- Kugira ibiro myinshi cyane ugereranije n’uburebure nabyo nibyo kwirinda.
- Kwirinda izindi ndwara z’akarande no gukorera ahantu hari umwuka uhumanye.
Ku bantu bagize ikibazo cya kanseri muri HORAHO LIFE tubafitiye inyunganiramirire zitwa A-power, Ginseng na Ganoderma capsules ndetse n’izindi nyinshi zabafasha kwivura no kwirinda kanseri.
Aho wabona ubufasha bw’uko wakwita k’umubiri wawe ndetse naho wabona inyunganiramirire zagufasha mu mibereho yawe myiza ; muri HORAHO Life tubafitiye inyunganiramirire zabafasha kugira ubuzima bwiza.
Uramutse ukeneye izo nyunganiramirire,wagana aho HORAHO Life dukorera mu mugi wa Kigali, mu nyubako yo kwa RUBANGURA, muri etaji ya 3 mu muryango wa 302 na 301.
Ushobora no kuduhamagara kuri 0785031649 / 0788698813 ku bindi bisobanuro. Wanasura urubuga rwacu arirwo www.horahoclinic.rw.


text:
Karongi: Abarobyi basabwe kuba abafatanyabikorwa mu kubungabunga umutekano mu kiyaga cya Kivu
Abarobyi mu kiyaga cya kivu ku gihande cya Karongi, basabwe na Polisi y’u Rwanda kugira uruhare mu kubungabunga umutekano aho bakorera umwuga wabo.
Abarobyi bagera kuri 80 bakorera umwuga wabo mu gice cy’amazi cy’ikiyaga cya Kivu gikora ku mirenge ya Gishyita, Rubengera, Bwishyura na Mubuga yo mu karere ka Karongi basabwe kugira uruhare mu kubungabunga umutekano w’agace k’amazi bakoreramo umwuga wabo.
Ibi abarobyi babikanguriwe ku itariki 31 Werurwe 2016, mu nama bagiranye n’umwe mu bapolisi bashinzwe umutekano wo mu mazi (Police Marine) ukorera mu karere ka Karongi, Inspector of Police (IP) Alexis Bukuru.
Inama n’aba bakora uyu mwuga w’uburobyi bibumbiye muri Union des Cooperatives des Pêcheurs et Vendeurs-Karongi (UCOPEVEKA) yabereye mu kagari ka Kibuye mu murenge wa Bwishyura.
IP Bukuru, yababwiye ko kwica amategeko n’amabwiriza agenga umwuga wabo bishyira mu kaga ibinyabuzima biba mu mazi nk’amafi n’ibindi.
IP Bukuru, yababwiye kandi kwirinda kurobesha ibikoresho bitemewe nk’imitego yitwa kaningiri, inzitiramubu, indobani, n’ibindi.
IP Bukuru, yabasobanuriye ko kurobesha bene ibyo bikoresho bituma habaho igabanuka ry’umusaruro w’amafi kubera ko ababikoresha bafata amafi akiri mato, ni ukuvuga adakwiriye kurobwa.
IP Bukuru yababwiye kandi ati:” Impanuka zo mu mazi ziterwa ahanini no gukoresha ubwato bushaje no kubupakiramo ibintu birenze ubushobozi bwabwo, mukwiye kubyirinda.”
Abarobyi bagiriwe inama yo kujya buri gihe bambara umwenda ubarinda kurohama igihe bakoze impanuka mu mazi, abasaba kujya babuza abana kwidumbaguza mu Kiyaga kuko bishobora kubaviramo kurohama, kandi igihe bibaye bakihutira kubimenyesha Polisi y’u Rwanda kuri nomero ya terefone 110.
Abarobyi basabwe kujya kandi batanga amakuru ku gihe y’abantu bakoze cyangwa bafite imigambi yo gukora ibyaha harimo n’icyo kuroba mu buryo bunyuranije n’amategeko.
Umuyobozi wa UCOPEVEKA, Simarinka Celestin yagize ati:” Turi mu bantu bamara igihe kirekire mu mazi y’ikiyaga, ibyo bivuze ko tugomba kugira uruhare ruruta urw’abandi mu kubungabunga umutekano wacyo.”
Simarinka, yashimye Polisi y’u Rwanda ku nama yabagiriye, kandi asaba bagenzi be kubahiriza amategeko n’amabwiriza y’umwuga wabo.
Intyoza.com


text:
Home > Amakuru Yose > Imikino > Mu Rwanda > Rev. Euphrem Karuranga arashinjwa kumena amabanga y’akazi muri ADEPR abereye (...)
Inama y’Ubuyobozi y’itorero rya ADEPR yandikiye ibaruwa Rev. Ephrem Karuranga, uwanzwe ari Umuvugizi w’iri torero imusaba ibisobanuro ku makosa yakoze iyi nama ivuga ko ari ayo kumena amabanga y’akazi no kwandagaza itorero binyuze mu bitangazamakuru.
Rev. Euphrem Karuranga arashijwa kuba yaramenye amabanga y’akazi ndetse akanandagaza itorero rya ADEPR binyuze mu bitangazamakuru. Ibi ni ibikubiye mu ibaruwa yandikiwe n’ubuyobozi bw’Inama y’Ubuyobozi (CA) ya ADEPR yashyizweho umukona na Rev Kayigamba Callist, Perezida wa CA.
Ibi bije nyuma y’uko kuwa 30 Nzeri 2020, Rev Euphrem Karuranga yandikiye ibaruwa Rev Karangwa John, Umuvugizi Wungirije wa ADEPR, amumenyesha ishyirwa mu bikorwa ry’umwanzuro w’inama y’ubuyobozi (CA) yaherukaga guterana ku wa 26 Nzeri 2020, ikemeza ko uyu Rev Karangwa John ahagarikwa ku mirimo by’agateganyo igihe cy’amezi atatu (3).
Ku wa 26 Kanama nibwo Inama y’Ubuyobozi ya ADEPR (CA) yateranye ngo yige ku kibazo cya Rev Karangwa John, Umuvugizi wungirije mu itorero, bitewe n’ibyaha akurikiranyweho mu butabera byo gukoresha inyandiko mpimbano, dore ko hari n’abandi basa n’aho bahuje ikibazo ariko bo bakaba baranamaze kwamburwa inkoni y’ubushumba.
Iyi nama ya CA yasojwe hanzuwe ko Rev Karangwa John ahagarikwa by’agateganyo, ariko uru rwego ntirwahita rumumenyesha icyo cyemezo ndetse aguma mu kazi ke nk’uko byari bisanzwe cyane ko na nyiri uguhagarikwa yavugaga ko atigeze abimenyeshwa ko yahagaritswe.
Rev Karangwa John yri yagize ati: "Sindabona ibarwa impagarika, igihe nta barwa mfite ndacyari mu mirimo. N’ubu ndi mu kazi. Ababivuga ni ababyifuza, niko babyifuza. Ni ibyifuzo bijyanye n’abantu cyangwa se bakaba banabitekereza. Icyerekana ko hari ikintu cyabaye ni ibarwa cyangwa se inama [imyanzuro] ikaba isinye, ukaba ufite imyanzuro y’inama ariko ibyo ntibikorwa n’imyanzuro y’inama bikorwa n’ibarwa."
Nyuma y’uko Rev Karangwa John avuze ko atigeze ahagarikwa kuko nta baruwa imumenyesha ko yahagaritswe mu nshingano, Umuvugizi wa ADEPR, Rev Euphrem Karuranga yahise amwandikira ibaruwa imumenyesha umwanzuro w’inama y’ubuyobozi (CA) yafashe ndetse ko yamuhagaritse by’agateganyo, ndetse anamusaba gushyikiriza Umunyamabanga w’itorero ibibikoresho byose by’itorero ryamuhaye ngo ajye yifashisha mu kazi.
Iyi baruwa Rev Euphrem Karuranga yandikiye Rev Karangwa John yageneye kopi inzego zitandukanye zigize iri torero zirimo abayobozi b’Indembo, Abagize Inama y’Ubuyobozi, Perezida w’Urwego rushinzwe gukumira no gukemura amakimbirane muri ADEPR, Abashumba b’Amatorero y’Uturere bose n’Umuyobozi Mukuru w’Urwego rw’Igihugu rw’Imiyoborere (RGB).
Nyuma y’uko Rev Karuranga Euphrem yandikiye iyi baruwa Rev Karangwa John, ubuyobozi bw’Inama y’Ubuyobozi (CA) ya ADEPR bwandikiye Rev. Euphrem Karuranga, Umuvugizi w’iri torero bumusaba ubusobanuro ku makosa bwise ko ari ayo kumena amabanga y’akazi no gusebya iri torero abereye umuvugizi binyuze mu bitangazamakuru.
Muri iyi baruwa yashyizweho umukono na Perezida wa CA ya ADEPR, Rev Kayigamba Callist, hari ahagira hati: "(……………..)Nshingiye ku byigiwe mu nama ya CA yatangiye ku wa 26/09/2020, ikaba izasubukurwa kuwa 03/10/2020, bityi ibyayivugiemo bikaba bikiri ibanga kugeza igihe bizatangarizwa n’urwego rubishinzwe ari narwo rusaba abantu kubishyira mu bikorwa arirwo CA;
Nshinggiye ko muri iyo baruwa wamennye ibanga ry’akazi urimenyesha abantu banyuranye barimo abashumba b’Akarere (Bose), abashumba b’indembo bungirije (bose) ndetse na Nyakubahwa Umuyobozi Mukuru wa RGB kandi ibyavugiwe mu nama bitabareba kubera ko ari ibanga kugeza igihe bizatangarizwa;
Nshingiye kuri Statut ya ADEPR (Supreme Law of ADEPR Church) aho iduha ububasha bwo kugenzura niba inzego zose z’itorero zubahiriza amategeko;
Nshingiye ko ibikorwa wakoze byitwa kumena ibanga ry’umurimo no kwandagaza itorero mu bitangazamakuru nk’uko biteganywa n’ingingo ya 54 y’amategeko agenga abakozi b’abanyamuhamagaro mu Itorero ry’ADEPR. Ibyi byakozwe bikaba bifite ingaruka zo gukurura umwuka mubi mu itorero; Nkwandikiye ngusaba ubusobanuro ku bikorwa binyuranije n’amategeko wakoze………."
Muri iyi baruwa Rev Karuraga Euphrem yasabwe kuba yatanze ibaruwa igaragaza ubusobanuro bw’amakosa yakoze bitarenze kuri uyu wa 02/10/2020 ku isaha ya saa kumi.
Mu bagize Biro Nyobozi ya ADEPR, si Rev Karuraga Euphrem, Umuvugizi wayo wasabwe ibisobanuro ku makosa yiswe ayo kumena ibanga ry’umurimo gusa, kuko n’Umunyamabanga w’iri torero, yasabwe gutanga ibisobanuro by’amakosa yakoze.
Hashize iminsi muri Biro Nyobozi ya ADEPR habayemo ibibazo by’ingutu by’umwihariko gucikamo ibice kw’abayigize, aho uruhande rwa Umuvugizi wa ADEPR wungirije, Rev Karangwa John yahanganaga n’Umuvugizi wayo, Rev Euphrem Karuranga, ndetse haza kubaho no guterana amagambo no kuvuguruzanya mu gufata ibyemezo, ibintu byanaje kugira ingaruka ku bakozi bose ba ADEPR batinda kubona imishahara yabo.
Ibi byatumye inzego zitandukanye zirimo n’Inama y’Ubuyobozi (CA) y’iri torero ifata umwanzuro wo guhagarika Rev Karangwa John, n’ubwo byari byagizwe ubwiru ndetse bikaba bivugwa ko hari n’abandi bashobora guhagarikwa ku mirimo nyuma y’inama iteganyijwe kuba kuri uyu wa gatandatu tariki 03/10/2020.


text:
Rubavu: Ingabo zubakiye abaturage ikiraro cyuzuye gitwaye asaga Miliyoni 12
Yanditswe na IYAREMYE YVES
Abaturage batuye mu kagali ka Bisizi, Umurenge wa Nyakiliba bishimiye ko Ingabo z’igihugu zabubakiye ikiraro cyuzuye gitwaye amafaranga y’u Rwanda asaga Miliyoni 12.
Bamwe muri aba baturage bakaba biteze ko iki kiraro kigiye kubafasha mu kunoza ubuhahirane no kubakura mu bwigunge.
Abaturage batuye muri aga kace bavuga ko iki kiraro cyubatse ku muhanda uhuza imwe mu mirenge ifatwa nk’ikigega cy’Akarere ka Rubavu ndetse n’Igihugu kuko yeramo imyaka cyane irimo ibigori, ibirayi, urutoki, ibitunguru, karoti n’ibindi.
Bemeza ako iki kiraro kitarubakwa aha hantu uretse kubateza isuri mu gihe k’imvura, ubuhahirane no kugeza imyaka yabo ku isoko byari ingorabahizi zikomeye kuko bamwe bararaga nzira, imvura yagwa abanyeshuri bagasiba ishuri.
Nkurunziza Jacques umwe mu baturage batuye muri aka gace avuga ko kuri ubu bari mu nyungu bitewe no kubakirwa iki kiraro nabo bagizemo uruhare aho kuri ubu ingendo zigiye kujya zikorwa zidakomwe mu nkokora.
Yagize ati “Iki kiraro kuri ubu kiranyurwaho n’imodoka kandi mbere ubwo cyari cyarasenyutse n’igihe cyari gihari ariko kidakomeye wasangaga nta modoka iremereye yahanyura kubera gutinya ko yagwamo, iyo urebye usanga umusaruro uva muri Bugeshi, Busasamana, Kanzenze n’ahandi ari hano hafi unyura ngo ujyanwe mu isoko rya Mahoko.”
Col James Gakuba uhagarariye Ingabo mu karere ka Rubavu na Nyabihu, wari uhagarariye ibikorwa byakozwe n’Ingabo z’Igihugu zikorera mu ntara y’Iburengerazuba muri batayo ya 73 avuga ko bubatse iki kiraro mu rwego rwo gufasha abaturage kunoza imihahirane n’imigendere muri aka gace.
Yagize ati:“Iki kiraro cyabatswe dufatanyije n’abaturage ni umusanzu dusanzwe dutanga ngo abaturage barusheho kubaho neza, turabasaba kugikoresha neza bakibyaza umusaruro, twashatse kubakiza isuri yakundaga kubatera ikuzuza umugezi abaturage bakabura aho banyura ugasanga bari mu bihombo kandi bizakomeza.”
Umuyobozi w’Akarere ka Rubavu Habyarimana Gilbert yagize Ati: “Abaturage bakorewe ikiraro basabwe kukibyaza umusaruro bakarushaho gukora baharanira kwiteza imbere, ni amahirwe kugira Ingabo nk’izo dufite ziharanira guteza imbere Abanyarwanda bose.”
Uyu mushinga wakozwe ku bufatanye n’ingabo z’igihugu warangiye utwaye asaga miliyoni 12480000 aho kitezweho kuzamura ubukungu.


text:
Umuhanzi w’indirimbo zihimbaza Imana Innocent Tuyisenge yatangaje ko ashimira Imana kuba itajya yita kuri kavukire y’umuntu cyangwa kera he, bituma umutima we wagukira kuyishimira.
Ibi yabitangaje kuri uyu wa kabiri taliki ya 15 Ukwakira 2019,ni mu gihe uyu muhanzi ugaragara ko afite impano yo kuririmba koko amaze gushyira ahagaragara indirimbo zihimbaza Imana zigera kuri esheshatu z’amajwi(audio).
Aganira n’ikinyamakuru cy’Isezerano.com,umuhanzi Tuyisenge innocent yavuze ko ashimira Imana kuko itajya yita ku mateka y’umuntu na kavukire ye cyangwa kera he.
Yagize ati :”Imana nyishimira ko itajya yita kuri kavukire y’umuntu ,amateka cyangwa se kera he ,nkayishimira ko ibi bintu tuba twarabibonye ku bw’ubuntu bwayo”.
“Umutima wanjye uhora wagukiye kuyishimira,kuyamamaza no kubwira abantu ko ari Imana itajya ibura uko igenza abantu.Iyo mbonye abantu bishimiye ibyo mbahaye ntabwo nikomanga ku gatuza ahubwo ntekereza uwabimpaye.Nta muntu wanyubaha nta n’umuntu wakumva amagambo yanjye ariko iyo umuntu ambwiye ngo felesitasiyo ndavuga ngo Mana ushimwe kuko ari wowe uba muri njye bayihaye”.
Umuhanzi w’indirimbo zihimbaza Imana Innocent Tuyisenge yakomeje agaragaza aho yifuza ko indirimbo ze zagera, aho avuga ko Imana imushoboje ubutumwa atanga bwagera kure bukarenga u Rwanda ndetse n’Afurika.
Ati: “nkuko ijambo ry’Imana ribivuga ngo mugende mu mahanga yose ,numva mu ntumbero yanjye Imana inshoboje ubutumwa ntanga bwagera kure bukarenga U Rwanda ,bukarenga Afurika bukagera ku isi hose”.
“Ndabwira abakiriye Yesu ngo bakomeze icyo bafite hatagira ucyibaka ,abataramwakira nabashishikariza kwakira Kirisito nk’umwami n’umukiza kuko muri Yesu harimo ubuzima bushya,harimo amahoro abantu bataguha”.
Umuhanzi Innocent Tuyisenge yatangiye ubuhanzi mu mwaka wa 2000 aririmba muri korari zo ku midugudu.Ubu akaba afite umushinga wo gukora izindi ndirimbo nyinshi zihimbaza Imana.